PROGRAM: Počinje mentorski program SAM-a\nSrpska asocijacija menadžera ove godine, treći put zaredom, organizuje mentorski program MenProSAM koji će trajati 10 meseci, od septembra 2017. do juna 2018. godine.\nReč je o programu koji povezuje članove Srpske asocijacije menadžera - mlade menadžere i preduzetnike sa iskusnim poslovnim liderima, rukovodiocima i menadžerima uspešnih kompanija u Srbiji.\nNa juče održanom radnom doručku za novinare zvanično je najavljen početak Programa.\nIzvršni direktor SAM-a Jelena Bulatović izjavila je tom prilikom da je mentorski program jedan od najvažnijih programa Srpske asocijacije menadžera.\nImati mentora je za mladog profesionalca od izuzetne važnosti, jer znate da imate nekoga kome se možete obratiti za savet i koji će vam pomoći da držite fokus na svom razvoju i karijeri bez obzira na dnevna zbivanja. Nadamo se da će ovaj Program inspirisati poslovnu zajednicu da pokrene ovakve i slične projekte i da zajedno stvaramo mlade ljude i buduće lidere koji će biti novi nosioci ekonomskog razvoja naše zemlje, istakla je Bulatović.\nDušan Basalo, član UO SAM i Senior Partner Atria Group SEE izjavio je da je cilj mentorskog programa, pre svega, unapređenje nekih veština, znanja mentija, ali i podrška mentijima da usvoje neke malo drugačije poglede na svet i uopšte, da na stvari, izazove sa kojima se susreću na poslu mogu da gledaju i sa druge strane i iz neke druge perspektive.\nTo praktično znači da mentori imaju jednu vrstu odgovornosti da podele svoja iskustva, svoja znanja, ali takođe i da postavljaju snažna pitanja koja će voditi mentija ka možda nekim novim uvidima ili novom načinu razmišljanja, naglasio je Basalo.


UDARNA VEST - ŠOK U IZRAELU I SAD: Najnovijom inovativnom interkontinentalnom balističkom raketom napali S-400 ali su je Rusi ZBRISALI | WebTribune\nHome SPEKTAR UDARNA VEST – ŠOK U IZRAELU I SAD: Najnovijom inovativnom interkontinentalnom balističkom raketom napali S-400 ali su je Rusi ZBRISALI\nRuski sistemi S-400 uspešno su „presreli“ inovativnu, izraelsku, interkontinentalnu balističku raketu, javlja nekoliko izvora, uključujući medijsku agenciju Avia.\nTestirajući svoju inovativnu raketu pre dva dana, Izrael je potpuno zaboravio na mere bezbednosti i lansirao je prema ruskom sistemu S-400, kao i radaru „Kontejner“, oba smeštena u vazdušnoj bazi Hmeimim.\nPrema izvorima, poslednje lansiranje raketa izvršeno je iz područja izraelskog grada Palmahim, koje se nalazi samo 400 kilometara od vazduhoplovne baze Hmeimim, što sugeriše da su ruski radari S-400 mogli uspešno da otkriju cilj, a operatori su mogli da razrade njihovo uništavanje, uključujući i elektronsko lansiranje.\nŠtaviše, ovo područje se takođe nalazi u području pokrivanja ruskog prekomorskog radara „Kontejner“, i zato stručnjaci veruju da bi Rusija mogla da dobije podatke o karakteristikama rakete, utvrdi njene parametre i identifikuje cilj u budućnosti.\n„Ovakva neočekivana lansiranja izuzetno su korisna za rusku vojsku. Omogućuju vam određivanje karakteristika ciljeva i izradu plana za njihovo uništavanja. Ovo je prava praksa ”, rekao je stručnjak za Avia.\nRanije je objavljeno da bi ruski S-400 takođe mogao da uništi izraelske balističke rakete, u vezi kojih izraelska strana, koja veoma zanemaruje ruske sisteme protivvazdušne odbrane, rizikuje da otkrije sve sposobnosti svojih raketa.\nVojni analitičari međutim saznaju iz tajnih i pouzdanih izvora da je ova likvidacija najnovije izraelske interkontinentalne balističke rakete razvijene i uz pomoć američkih vojnih stručnjaka, uzdrmala vojne krugove u Izraelu i Americi jer nisu očekivali ovakav odgovor Rusije.\nOvakva uspešnost modifikovanih ruskih S-400 bukvalno je uznemirila i uplašila izraelsko-američke inženjere jer su bili ubeđeni da će njihov najnoviji izum zbrisati ruski sistem.\nDa su uspeli u tome naneli bi težak udarac Rusiji koja ovaj sistem prodaje širom sveta, pa je namera američke vojske bila da osramoti ruski sistem S-400.\nSva je prilika da su ovim neuspehom još više podigli cenu ruskog oružja.\nAnalitičari primećuju da o ovom debaklu i izraelska i američka vojska ćute kao zaliveni.


Beta 21. avgusta 2019. 09:45\nNavodi se da SSP smatra očiglednim da se novac koji država daje „Er Srbiji“ koristi za, kako su naveli, „pokrivanje sadašnjih gubitaka ove kompanije, a ne za vraćanje starih dugova“.\nStefanović je naveo da su ista pitanja upućena i Ministarstvu finansija, „jer je Vlada Srbije, ugovorom sa ‘Etihadom’ o osnivanju kompanije ‘Er Srbija’, preuzela na sebe obavezu plaćanja svih dugovanja ‘Jat ervejza’, a prema Zakonu o preuzimanju duga, svi stari dugovi su morali da budu isplaćeni još 15. marta 2015. godine“.\n„Odgovorno tvrdimo da se sredstva koja država daje ‘Er Srbiji’ ne koriste za plaćanje dugovanja ‘Jata’, već za pokrivanje gubitaka ove kompanije koji su drastično povećani preuzimanjem slotova ‘Etihadove’ propale kompanije ‘Džet ervejz’ na aerodromu Hitrou. ‘Er Srbija’ plaća ‘Etihadu’ slotove, kao i iznajmljivanje Etihadovog Erbasa 320 sa celokupnom posadom koji na liniji Beograd – London leti sa manje od deset putnika“, istakao je Stefanović.\nStefanović je postavio pitanje dokle će gradjani Srbije subvencionisati gubitke „Etihada“ i zatražio od „Er Srbija“, kao većinski državne kompanije, da objavi cenu slotova na aerodromu Hitrou, kao i troškove dodatnih letova na liniji Beograd-London.\n„Zahtevamo da objave i sva ostala davanja ‘Etihadu’, pošto ispada da umesto pokrića 25 miliona evra godišnjeg gubitka nekadašnjeg ‘Jata’, danas pokrivamo gubitak ‘Etihada’ od 1,2 milijarde evra“, zaključio je Stefanović u pisanoj izjavi.


Južnokorejskom filmu "Parazit" glavna nagrada američkog Udruženja filmskih glumaca | Restart Magazin\n20/01/2020 20/01/2020 Urednik\tfilmska industrija, holivud, Parasite, SAG\nTaj film, prošlogodišnji dobitnik Zlatne palme u Kanu, osvojio je sinoć nagradu za „najbolji glumački ansamb“, najprestižnije priznanje ovog udruženja.\n„Iako je naslov Parazit mislim da je priča o suživotu i kako svi možemo da živimo zajedno“, rekao je sinoć Song Kang Ho, jedan od glumaca, preko prevodioca.\nU drugim kategorijama glumac Hoakin Finiks osvojio je nagradu za najboljeg glumca za film „Džoker“, Rene Zelveger za najbolju glumicu za interpretaciju Džudi Garland na kraju njenog života u filmu „Džudi“.\nBred Pit je dobio nagradu za najbolju pomoćnu mušku ulogu u filmu Kventina Tarantina „Bilo jednomu Holivudu“, dok je Lora Dern osvojila nagradu za najbolju pomoćnu žensku ulogu za ulogu advokata u filmu „Marriage Story“.\nRobert De Niro, zvezda filma „Irishman“ Martina Skorsezea je dobio nagradu za celokupnu karijeru.\nU delu nagrada za televiziju serija novog striming servisa Epl „The Morning Show“ je dobila svoju prvu nagradu zahvaljujući Dženifer Aniston, koja je nagrađena za najbolju glumicu u televizijskoj drami.\nFibi Voler-Bridž, koja je kreirala i glumi u seriji „Fleabag“ osvojila je nagradu za najbolju glumicu u komediji.\nPiter Dinklidž je dobio nagradu za najboljeg glumca u seriji za tumačenje lika Tiriona Lanistera u kultnoj seriji „Igra prestola“.\nDruga kultna serija „Kruna“ (The Crown) osvojila je sinoć nagradu za najbolju glumačku postavu za serije.\n← Bojkot i dodela NIN-ove nagrade: Roman godine je „Pas i kontrabas“ Saše Ilića\nNakon požara i poplava, Australiju pogodile peščane oluje →


Може ли Немачка да се ослободи зависности од САД? - Нови Стандард\nMože li Nemačka da se oslobodi zavisnosti od SAD?\n21.01.2018. 20:17 17.07.2020.\n„U Nemačkoj postoji osećanje da Ameriku ne treba iritirati u temama koje se nje posebno tiču, ali da se treba distancirati gde god je to moguće“\nGlobalni odnos snaga iz osnova se promenio tokom poslednjih nekoliko godina, politički, ekonomski i vojno. Nove promene u politici SAD, Kine i Rusije jednu stvar čine nesumnjivom: sopstvenu sudbinu Evropa treba da uzme u svoje ruke, sada više nego ikada ranije.\nOve rečenice nalaze se u dokumentu koji će poslužiti kao osnova za pregovore o formiranju nove „velike koalicije“ u Nemačkoj između CDU/CSU i SPD–a. Dokument, inače, ni rečju ne spominje NATO, ali zato govori o jačanju evropske bezbednosne i odbrambene politike, ni rečju ne spominje transatlantsko savezništvo sa Sjedinjenim Državama, a akcenat stavlja na zajedničku evropsku spoljnu i bezbednosnu politiku.\nMože li Evropa zaista da uzme svoju sudbinu u svoje ruke i izađe iz američkog šinjela, pod kojim se nalazi još od kraja Drugog svetskog rata? Ima li mesta za razmišljanje o „postameričkoj Evropi i novoj geopolitici“, kao što to čine uticajni američki tink-tenkovi poput Brukings instituta? Ili je tako nešto nemoguće, makar dok Amerika ima svoje vojne baze u Nemačkoj iako Nemačku odavno niko ne ugrožava?\nOva su pitanja u „Novom Sputnjik poretku“ razmatrali nekadašnji dopisnik „Politike“ iz Nemačke Miroslav Stojanović i Slobodan Janković, saradnik Instituta za međunarodnu politiku i privredu.\nPočetna premisa razmišljanja sadržanog u ovom nemačkom dokumentu, da se „globalni odnos snaga iz osnova promenio tokom poslednjih nekoliko godina“, ocenjuje Slobodan Janković, „izuzetno je značajna zato što i sama Nemačka priznaje da je svet postao multipolaran“. „To je, u suštini, poziv na stvaranje novog pola sile, evropskog, koji Nemačka nastoji da predvodi“, dodaje on.\n„Ovo nisu prazne reči“, komentariše Miroslav Stojanović najavu stvaranja evropske politike koja bi bila nezavisna od američke. „Treba podsetiti da je ovu rečenicu, oko mesec dana posle inauguracije Donalda Trampa, već izrekla Angela Merkel, saopštavajući da Evropa više ne može da se oslanja na Ameriku i da mora da uzme sopstvenu sudbinu u svoje ruke“.\nIpak, upozorava Stojanović, „Evropa neće moći lako da stvori političku uniju, a daleko je i od jedinstvenog evropskog odbrambenog identiteta, iako se u poslednje vreme dosta govori o evropskim oružanim snagama mimo NATO–a“.\n„Smetnju evropskoj nezavisnosti od SAD“, nadovezuje se Slobodan Janković, „predstavljaju i američke vojne baze u Nemačkoj – ne možete biti samostalni dok je tuđa vojska na vašoj teritoriji – ali i države poput Poljske, pribaltičkih republika i balkanskih članica EU, koje otežavaju formulisanje zajedničke evropske politike koja bi bila nezavisna od SAD“.\nTo se najbolje vidi, dodaje Sputnjikov sagovornik, na primeru antiruskih sankcija, koje je EU uvela pod pritiskom Sjedinjenih Država, što je u jednom govoru pred studentima Harvarda i otvoreno priznao tadašnji potpredsednik SAD Džozef Bajden: „Ma koliko da se sada govori o potrebi za otopljavanjem odnosa s Rusijom, EU i dalje nastavlja da potvrđuje sankcije“.\nNi Miroslav Stojanović ne očekuje da će se brzo promeniti stav prema Rusiji, „uprkos pritiscima u samoj zemlji da se revidira taj tvrdi stav Nemačke koji, naravno, predstavlja američki rukopis“, ali ukazuje: „Bez obzira na to što (još) nema velike evropske emancipacije u odnosu na SAD, postoji čitav spisak svetskih žarišta i krupnih političkih tema u kojima postoji ozbiljno nesaglasje među njima, što otvara manevarski prostor u novom, multipolarnom svetu. Da više nema slepe privrženosti Evrope Vašingtonu, kakva je postojala u decenijama koje su za nama, videlo se nedavno prilikom glasanja o Jerusalimu u UN, a Evropa i Amerika ne slažu se ni oko Severne Koreje, sporazuma s Iranom, Pariskog klimatskog sporazuma…“\nDa li su ovo znaci da je Evropska unija već počela da radi na uzimanju sopstvene sudbine u svoje ruke, ili je reč tek o prolaznim nesporazumima, kao što je 2003. to bila invazija na Irak, pa se posle sve vratilo na staro? S druge strane, šef nemačke diplomatije Zigar Gabrijel nedavno je otvoreno rekao da povratka na staro nema, čak i ako Donalda Trampa zameni neko mnogo konvencionalniji…\n„Sve ovo jesu naznake promene kursa, i očigledno je da se sada nešto odlučnije ide u tom smeru“, smatra Janković, ali napominje i da „dodatnu prepreku za uspostavljanje snažnije, nezavisnije i ujedinjenije EU predstavlja politička nestabilnost u članicama same Unije, od Nemačke preko Francuske do Italije“.\nNa drugoj strani Atlantika pak uticajni Brukings institut već govori o „postameričkoj Evropi“ kao, maltene, svršenoj stvari, okrivljujući za to Vašington koji se, kako ocenjuje, još u vreme Baraka Obame sam povukao iz rešavanja evropskih problema, a to stvara „novu stratešku realnost“ i za Evropu i za američke protivnike.\n„Svaka vrsta američkog povlačenja otvara nove manevarske mogućnosti Evropi, koja ima ambicije da na svetskoj političkoj sceni ne bude periferna snaga. Tim pre što se, jačanjem Rusije i Kine, težište svetske politike pomera daleko od Evrope, a ona ne želi da ostane na periferiji“, komentariše Miroslav Stojanović, ali dodaje: „Inercija i stara praksa, međutim, čine svoje, i teško je napraviti raskid sa SAD koji bi bio frontalan“.\n„U Nemačkoj postoji osećanje, koje praktično predstavlja političku platformu, da Ameriku ne treba iritirati u temama koje se nje posebno tiču, ali da se treba distancirati od Amerike gde god je to moguće. A ekonomsko rivalstvo Evropske unije i SAD dodatno pothranjuje politički rascep koji već postoji“.\nBrukings institut u svojoj strateškoj analizi govori o tri moguće opcije koje Amerika danas ima u odnosu na Evropsku uniju: benevolentna nezainteresovanost, podrška destruktivnim tendencijama unutar same EU kako joj se ne bi dozvolilo da postane rival Sjedinjenim Državama, i ozbiljno mešanje u unutrašnje probleme EU kako bi ona ojačala, a istovremeno ostala u američkom zagrljaju.\n„Brukings institut je u bliskoj vezi sa Savetom za spoljne poslove, i karakteriše ih zalaganje za internacionalističku i intervencionističku politiku SAD“, objašnjava Slobodan Janković, i zaključuje: „Amerika trenutno vodi destruktivnu politiku gde god je to moguće, što je i očekivano, budući da je ona sila u opadanju; uz uspon sila poput Kine i Rusije, njoj je i najjeftinije da deluje destruktivno i time pokuša da uništi svakog potencijalnog rivala. U tom smislu, ako SAD veruju da postoje elite koje žele da stvore jednu jaku Evropsku uniju, politički nezavisnu od Vašingtona, onda će one pre svega gledati da deluju destruktivno, politikom ’zavadi pa vladaj‘“.\nIzvor Sputnjik, 21. januar 2018.\nPreporučujemonatoSADEUmeđunarodni odnosiNemačkaspoljna politika


26.07.2019 u 15:43\nTestiranje rakete upozorenje Južnoj Koreji\nSevernokorejsko testiranje nove rakete je zamišljeno kao „formalno upozorenje” konkurentskom razvoju oružja Južne Koreje i planovima za vojne vežbe sa SAD, saopštio je danas Pjongjang. Južnokorejska vojska je kasnije navela da su podaci o letu rakete lansirane u četvrtak pokazali sličnosti sa ruskim „Iskanderom”, raketom kratkog dometa, nuklearno osposobljenom, preneo je AP. Severnokorejska verzija bi verovatno mogla da dopre do čitave Južne Koreje i 28.500 američkih vojnika, koji su tamo stacionirani i bilo bi je izuzetno teško presresti. Saopštenje Severne Koreje prenosili su državni mediji i ono je upućeno „južnokorejskim ratnim huškačima”, navela je agencija. Iako je Severna Koreja uputila oštre reči Južnoj Koreji, u saopštenju nema ratobornih napada na SAD,\n25.07.2019 u 08:13\nSeverna Koreja lansirala dva neidentifikovana projektila\nSEUL - Severna Koreja lansirala je dva neidentifikovana projektila u more kod svoje istočne obale, saopštili su zvaničnici Južne Koreje, dok je japanska vlada navela da su u pitanju balistički projektili. Kako je naveo Generalštab južnokorejske vojske, projektili su lansirani iz oblasti u blizini grada Vonsan na istoku Severne Koreje, preneo je u sredu AP. Kako stoji u saopštenju, projektili su leteli 430 kilometara. Izvori iz Japana naveli su da su projektili pali u vodu pre nego što su stigli do japanske ekskluzivne ekonomske zone, ali je premijer Šinzo Abe je rekao da oni ne predstavljaju pretnju za nacionalnu bezbednost, prenosi Kjodo. Japanski ministar odbrane Takeši Ivajna izjavio je da su projektili bili isti tip kratkodometnih balističkih raketa koje je Pjongjang\n22.07.2019 u 11:52\nIndija uspešno lansirala raketu na Mesec\nNjU DELHI - Indija je danas uspešno lansirala svoju drugu misiju na Mesec, nakon što je pre nedelju zaustavila lansiranje letelice zbog tehničkog problema. Letelica Candrajan 2 je lansirana danas iz svemirske stanice Šriharikote, a televizija je prenosila uživo. Indija očekuje da će njena misija vredna 150 miliona dolara biti prva koja će sleteti na južni pol Meseca. Misija će biti fokusirana na mesečevu površinu, traženje vode i minerala i merenje mesečevih potresa, javlja Bi-Bi-Si, prenosi Tanjug. Odbrojavanje 15. jula je zaustavljeno 56 minuta pre lansiranja zbog uočenog tehničkog problema na sistemu lansiranja, a mediji su preneli da je došlo do curenja iz helijumske boce u motoru rakete.\nNATO greškom otkrio gde u Evropi drži atomske bombe\nDa je američko nuklearno oružje razmešteno u Belgiji, Holandiji, Nemačkoj, Italiji i Turskoj – dosad je bila javna tajna, ali je ona greškom i potvrđena u nedavnom dokumentu Parlamentarne skupštine NATO. U izveštaju se navodi da se oružje nalazi u bazama Klajne Brogel u Belgiji, Volkel u Holandiji, Buhel u Nemačkoj, Avijano i Gedi-Tore u Italiji i Indžirlik u Turskoj. Tajne lokacije je otkrio kanadski predstavnik u Parlamentarnoj skupštini NATO Džozef Dej u izveštaju o budućnosti nuklearne politike alijanse ne pozivajući se ni na jedan izvor, piše „Vašington post”. Iako je dokument napisan u aprilu, dospeo je u žižu interesovanja tek kad je pre nekoliko dana originalnu verziju objavio belgijski list „Morgen”. Tekst je objavljen i na internetu, ali je u toj verziji izbačen deo sa\nŠta sve mogu rakete „mistral”\nTokom posete predsednika Francuske Emanuela Makrona Srbiji bilo je više važnih političkih i ekonomskih momenata, ali najkonkretniji dogovor odnosi se na vojnotehničku saradnju. Naime, potpisan je ugovor o kupovini francuskih protivvazduhoplovnih raketa „mistral” i, kako je rekao predsednik Srbije Aleksandar Vučić, naručeno je pedeset ovih savremenih sistema. Rakete „mistral” spadaju u takozvanu trupnu, odnosno blisku protivvazdušnu odbranu od aviona, helikoptera i bespilotnih letelica na manjim visinama i kraćim odstojanjima


Svijet - datum: 2019-01-13 TINEJDŽERKA IZ SAUDIJSKE ARABIJE DOBILA AZIL\nAl-Kunun tvrdi da joj prijeti opasnost od porodice Saudijka postala Kanađanka\nTinejdžerka iz Saudijske Arabije Rahaf Mohamed al-Kunun, koja je pobjegla na Tajland navodeći da strahuje da će je njena porodica ubiti, stigla je u Kanadu koja joj je obezbijedila azil.\nMinistarka spoljnih poslova Kanade Kristija Frilend potvrdila je tu vijest rekavši da je 18-godišnja Saudijka sada u Kanadi, prenosi AP.\n-Ovo je veoma hrabra nova Kanađanka, istakla je Frilend na aeroromu u Torontu gdje je dočekala Saudijku.\nKanadski premijer Džastin Trudo prethodno je rekao da će Kanada prihvatiti Al-Kunun kao izbjeglicu, nakon dramatične nedjelje u kojoj je, tokom posjete Kuvajtu, pobjegla od porodice u Bangkok.\nTajlandske vlasti su namjeravale da je vrate nazad, ali se ona zabarikadirala u jednom hotelu i objavila svoj slučaj na društvenim mrežama, rekavši da se plaši za svoju bezbjednost ukoliko je vrate porodici u Saudijsku Arabiju.\nOna je 9. januara dobila status izbjeglice od Ujedinjenih nacija, pa joj je privremeno bilo dozvoljeno da ostane na Tajlandu, odakle se uputila u Kanadu. (RTS)


Vučić uradio ovo mimo protokola: Obezbeđenje pokušalo da ga spreči, predsednik Srbije ih nije poslušao! (FOTO) - Naši u svetu\nObjavljeno 09/08/19 u 13:30\nPredsednik Srbije Aleksandar Vučić rekao je danas da su radovi na izgradnji vijadukta i tunela kod Čortanovaca najveći železnički infrastrukturni projekat koji se trenutno izvodi u Evropi.\nPredsednik je, obraćajući se novinarima nakon obilaska radova na ovoj deonici pruge između Beograda i Novog Sada, rekao da se sa skele koja je podignuta uz vijadukt, a na koju se popeo, pruža impresivan pogled na Bačku i Srem.\n“Video sam nešto što je malo ko do sada imao priliku da vidi u Srbiji, jednu veličanstvenu stvar sa vrha ovih skela kuda će da prolaze naši vozovi. Taj pogled je čudesan”, podelio je svoje utiske predsednik.\nPonosan je kaže na sve ono što je urađeno u poslednjih pet, šet godina, podižući zemlju ni iz čega, iz ambisa.\n“Dotle, da danas ovde napravimo najveće železničko gradilište u Evropi”, istakao je Vučić.\nVeruje, kaže, da će rezulati ovih radova biti podstrek za nastavak istih ovakvih radova i u drugima delovima naše zemlje, južno od Beograda, tamo gde postoji niži standard i siromašnije stanovništvo, kako bi se dodatno pomoglo razvoju tih krajeva.\nGradilište koje je danas obišao predsednik sa saradnicima nalazi se, inače, između Beške i Karlovačkih vinograda.\n“Još smo u srcu Srema, približavamo se Bačkoj, imamo veličanstven pogled odavde i na Bačku i kraj Srema, zaista je prelepo”.\nZa vijadukt je izgrađeno 56 nosećih stubova, koji je inače tri kilometara dužine, a na ovoj deonici se nalazi i tunel sa dve cevi.\n“Nemoguće je da dođe do sudara, imamo dve cevi i 1.200 metara sa najmodernijom savremenom signalizacijom, ne može da dodhe do bilo kakvih nesreća”, ukazao je predsednik.\nZahvalio se ruskim izvođačima za koje je rekao da ne kasne sa radovima ni dana.\nŠto se Srbije tiče, istakao je, naša zemlja će svoje obaveze iz partnerstva ispunjavati i na vreme i u potpunosti.\n“Ja se sećam kada sam postao potpredsednik vlade, prvi sastanaka sa predsednikom Putinom u Sočiju, uvek smo imali problema sa našim neizmirenim obavezama iz 2010, 2008, 2007, 2011, i tako dalje, mi danas, kao što znate, sve svoje obaveze izmirujemo na vreme i tako se ponašamo”, istakao je Vučić i rekao da je Srbija pouzdan partner i tako će i da ostane.\nRekao je budžeti u Srbiji rastu iz godinu u godinu, kao i plate, a tako će biti i u buduće.\n“Naša ulaganja u infrastrukturu rastu iz godine u godinu i takod će biti i u buduće zahvaljujući stabilnosti naših javnih finansija,ukupnoj monetarnoj i fiskalnoj politici”, rekao je predsednik česttitajući radnicima rečima apostrofirajući da sama izgradnja skela je čudesan poduhvat:\n“Hvala vam na tome što gradite Srbiju, i treba da se ponosite pred svojom decom i pred svojim unucima za sve ono što ste ovde napravili i za sve ono što ćete napraviti”.\nPredsednik Srbije Aleksandar Vučić danas se, prilikom obilaska vijadukta u Čortanovcima u izgradnji, mimo protokola, popeo na vrh metalne konstrukcije, zapravo skela, visokih oko 20 metara.\nPrva se kao ””predvodnica”” na metalnu konstrukciju, ne čvrsto fiksiranu, počela da penje predsednikova savetnica za medije Suzana Vasiljević, a sa Vučićem i Bocan-Harčenkom popeli su su i jedan snimatelj i predsednikovo obezbeđenje.\nDok se spuštao niz metalnu konstrukciju, predsednik je uz osmeh prokomentarisao da ””sigurno nikad neće biti padobranac””.


Mace pate bez vlasnika - Pet Magazine\nOd petmagazine.rs - 02/12/2018\nMace pate bez vlasnika\nJoš jedna predrasuda o mačkama jeste da nisu preterano vezane za čoveka i da ne pate mnogo ako su razdvojene od članova svoje ljudske porodice.\nMeđutim, serijom eksperimenata naučnici su utvrdili da to ne može biti dalje od istine. Istraživači su ispitivali razlikuje li se odnos mačaka i potpunih stranaca od odnosa koji one imaju sa svojim vlasnicima. U različitim eksperimentima u kojima su se mačke nalazile u sobi same, sa svojim vlasnicima ili s potpunim strancima pokazalo se da su mačke daleko više vezane za svoje vlasnike.\nZaključak istraživača je da razdvojenost od vlasnika na mačke deluje podjednako stresno kao na pse, i to se jasno može videti u njihovom ponašanju. Kada osećaju teskobu i kad su tužne, dešava se da mokre po stanu ili da se oglašavaju više nego obično.


Vakcina protiv humanog papiloma virusa (HPV) - Humanitas.net\nVakcina protiv humanog papiloma virusa (HPV)\nŠta je vakcina protiv humanog papiloma virusa (HPV)?\nHumani papiloma virus (HPV) tip je virusa koji je odgovoran za veliki broj infekcija u ljudskom telu.\nHumani papiloma virus (HPV) zapravo je grupa koja obuhvata više od 200 međusobno sličnih virusa. Najveći broj HPV virusa izaziva lezije poput bradavica, a više od 40 vrsta HPV virusa uzrokuju infekcije sluzokože, i to najčešće u predelu genitalija. Neke lezije koje se jave kao posledica infekcije HPV virusom mogu se razviti u rak.\nHumani papiloma virusi koji se javljaju na sluzokoži dele se u dve kategorije – visokorizični HPV virusi i niskorizični HPV virusi. Visokorizični HPV virusi često dovode do pojave raka i direktni su uzročnici više od 70% slučajeva raka grlića materice. Niskorizični HPV virusi su benigni i veoma retko mogu razviti maligne promene. HPV je takođe jedan od češćih uzročnika raka anusa, raka penisa, kao i raka glave i vrata. Korišćenje kondoma prilikom seksualnog odnosa može umanjiti ali ne može kompletno eliminisati rizik od zaraze HPV virusima. Vakcina protiv humanog papiloma virusa smanjuje rizik od infekcije, ali je neophodno primiti je pre izloženosti ovom virusu kako bi imala efekta.\nOd čega se sastoji vakcina protiv humanog papiloma virusa (HPV)?\nVakcina protiv humanog papiloma virusa sastoji se od čestica pomoćnih supstanci, odnosno katalizatora koji nastaju kao nusprodukt rekombinacije DNK. Samim tim, vakcina protiv humanog papiloma virusa ne sadrži DNK samog virusa.\nPostoji dve vrste vakcina protiv humanog papiloma virusa:\nČetvorovalentna: ova vrsta vakcine može se davati i muškarcima i ženama, a u sebi sadrži tipove 6, 11, 16 i 18 humanog papiloma virusa. Daje se u mišić i to u gornji desni deo butine.\nDvovalentna: ova vakcina daje se isključivo ženama, i u sebi sadrži HPV tip 16 i 18, koji su odgovorni za preko 70% slučajeva raka grlića materice. Daje se u mišić i to u gornji deo ruke ispod ramena.\nKada je najbolje primiti vakcinu protiv humanog papiloma virusa (HPV)?\nUzimajući u obzir izuzetno visoku stopu pojave infekcija ovim virusom, vakcinisanje protiv humanog papiloma virusa preporučuje se svim devojkama mlađim od 12 godina iako sama vakcina nije obavezna. Infekcija humanim papiloma virusom načešće se prenosi seksualnim putem, stoga se preporučuje primanje ove vakcine pre nego što se dostigne polna zrelost i započne seksualna aktivnost.\nDoze ove vakcine mogu značajno varirati i zavise od starosti pacijenata kao i vrste vakcine koja se prima:\nČetvorovalentna vakcina: ova vakcina daje se deci starosti između 9 i 13 godina, i to u dve doze u rasponu od šest meseci. U nekim slučajevima ova vakcina može se dati i u tri doze, u kom slučaju se druga doza daje minimum mesec dana nakon prve, a treća doza minimum tri meseca nakon druge. U oba slučaja sve doze vakcine trebalo bi da se prime u toku jedne godine. Ljudima starijim od 14 godina daju se iste doze.\nDvovalentna vakcina: ova vakcina daje se devojkama između 9 i 14 godina, i to u dve doze, gde se druga doza prima između 5 i 7 meseci nakon prve. Devojkama starijim od 14 godina daju se tri doze, i to u sledećem rasponu – druga doza između 1 i 2.5 meseca nakon prve, a treća doza između 5 i 12 meseci nakon druge.\nKoje neželjene posledice se mogu javiti kao posledica vakcine protiv humanog papiloma virusa (HPV)?\nVakcina protiv humanog papiloma virusa veoma je bezbedna, i nakon vakcinacije može se javiti blagi bol oko mesta uboda igle. Neki od simptoma koji se mogu javiti nakon vakcinacije su:\nSvrab oko mesta uboda igle\nKao što je i slučaj sa velikim brojem vakcina, i kod vakcinacije protiv humanog papiloma virusa može doći do ozbiljne alergijske reakcije. Ovakve alergije su veoma retka pojava i uglavnom se manifestuju nekoliko minuta ili sati nakon vakcinacije.


HOROSKOP PO CIGANSKIM KARTAMA ZA JANUAR 2018: Strastveni početak veze za Ovna, Škorpija ima veliku potrebu za promenom, povišica za Ribe - Astrosudbina\nHOROSKOP PO CIGANSKIM KARTAMA ZA JANUAR 2018: Strastveni početak veze za Ovna, Škorpija ima veliku potrebu za promenom, povišica za Ribe\nOnima koji su u vezama i brakovima stoji upozorenje tokom januara – trenutno nezadovoljstvo odnosom sa partnerom nemojte „lečiti“ flertovanjima ili čak ulaskom u tajnu priču. Koliko god vam tako nešto može u početnoj fazi izgledati kao zanimljivo i vrlo podsticajno, vrlo brzo vas može uvesti u problem. Umesto toga – bolje je da pokušate da trenutnu ljubavnu priču stabilizujete i oživite. Što se tiče slobodnih Vodolija, kod vas je vrlo aktuelna jaka strast i intenzivna osećanja prema nekom ko je, vrlo moguće, zauzet. Sve je to u redu, dokle god ne očekujete da ova priča ima srećan kraj….\nNiste zadovoljni svojom trenutnom situacijom i poslovnim pozicijama. Muče vas pitanja vezana za budućnost i razmišljaćete na koji način da popravite postojeće stanje. Nemojte forsirati stvari, dajte sebi priliku da vam se otvori nešto novo, za šta postoji šansa u drugom delu januara. Trudite se da održavate dobru komunikaciju sa poslovnim partnerima i kolegama, mada će to povremeno biti teško izvodljivo. Po pitanju finansija ne vide se neki veliki padovi, ali malo je verovatno da ćete biti zadovoljni prilivima.\nOsetljivi ste tokom januara i fizički i mentalno i trebalo bi da što pre promenite nešto u svojim navikama. Posvetite se više sebi.\nHoroskop po ciganskim kartama za januar 2018\nOd samog početka januara, slobodnim Ribama će krenuti neke lepe ljubavne prilike, i to najpre kroz poslovni segment, ali i preko prijatelja i izlazaka. Evidentno je da će vas nečija pažnja baš „dići“ i da ćete uživati u kontaktu sa ovom osobom. Možete ostvariti i nešto konkretnije, najverovatnije tokom drugog dela meseca. Što se tiče onih u vezama i brakovima, stanje se popravilo i vi i partner sada već funkcionišete dosta skladno. Stoje neke manje mogućnosti za tenzije, tokom druge dekade meseca, ali ništa što bi vaš odnos uznemirilo ili destabilizovalo. Kraj januara ćete dočekati u dobrom raspoloženju.\nRibe će prilično solidno proći i u poslovnom segmentu. Neki od vas su već krajem prethodne godine dobili ili povišicu ili napredovanje, dok će drugi ostvariti nešto ovog tipa tokom prve dekade januara. Očigledno je da je vaš trud i zalaganje prepoznato, ali i nagrađeno od strane šefova. Ovaj mesec vam daje priliku da i sa kolegama popravite odnos u velikoj meri i da budete veća podrška jedni drugima.Po pitanju finansija – itekako ćete biti zadovoljni prilivima. Nešto veći troškovi stoje polovinom januara.\nBolje ćete se osećati ako budete u pokretu, ali i ako budete vodili računa o svojoj ishrani. Uglavnom manje zdravstvene tegobe.\nAstro prognoze za avgust 2019: Mlad Mesec u Lavu donosi svima zanimljiv početak meseca, a Venera i Mars u Lavu sreću u ljubavi vatrenim i vazdušnim znacima\nMoon 21° Aries 21' 46"


"Potpuni debakl Prištine u Savetu bezbednosti"\nM. K. 10. februara 2019. 12:07\nOn je, u izjavi za RTS, rekao da je ta sednica Saveta bezbednosti UN bila veoma pozitivna, ali je dodao da ne treba očekivati da će se nakon nje situacija na Kosovu i Metohiji automatski popraviti.\nDačić je ukazao na to da su članice Saveta bezbednosti UN jednoglasno osudile prištinsku odluku o uvođenju taksi na robu iz Srbije, a većina i formiranje vojske Kosova.\n„Svi su osudili takse, većina je osudila i odluku o formiranju vojske Kosova. Ali, za Vljoru Čitaku je bilo veliko iznenađenje kada je od predsednika Amerike čula da momentalno moraju da se ukinu takse. Bez obzira na to što je odnos 10 prema pet u smislu ko je priznao Kosovo, desilo se da (u Savetu bezbednosti) pet zemalja koje nisu priznale Kosovo, ali pored toga Peru, Obala Slonovače, pa čak i Belgija, tako žestoko govore protiv poteza kosovskih vlasti, da su predstavnici Prištine veoma nervozno reagovali, čak su i vređali same članice“, rekao je Dačić za RTS.\nMinistar Dačić je istakao da je ova sednica prvi slučaj od 2012. godine, otkad učestvuje na sednicama, da nijedna zemlja nije pozvala druge zemlje da priznaju jednostrano proglašenu kosovsku nezavisnost.\nDačić je naglasio da postoji nastojanje Zapada da se Kosovo skine sa dnevnog reda Saveta bezbednosti.\n„To je mišljenje da je Rezolucija 1244 izgubila na značaju, da Unmik više ne treba da postoji i da tema Kosova više nije aktuelna, odnosno da ima mnogo važnijih tema o kojima Savet bezbednosti treba da razgovara“, rekao je Dačić.\n„Ne možete da se izborite sa tim, jer je onda potrebno proceduralno glasanje. Ako neka zemlja koja nije priznala Kosovo stavi Kosovo na dnevni red, onda oni traže proceduralno glasanje o svakoj tački dnevnog reda. To znači da je postojala velika opasnost da se ta tema potpuno skine sa dnevnog reda“, kaže Dačić.\nOn je dodao da je Srbija sama išla u susret tim događajima i rekla: „U redu, od nas ni ne zavisi to koliko će puta da bude ta sednica, već zavisi od članica Saveta bezbednosti i toga koliko često generalni sekretar piše izveštaj. On piše na tri meseca, ali da vidimo koja je to optimalna brojka, nemoguće je da ta tema bude skinuta sa dnevnog reda“.\n„I pokazalo se obrnuto: da smo postigli dogovor — ove godine će biti tri sednice, sledeće godine će biti dve sednice, dalje ćemo razgovarati shodno situaciji“, naglasio je Dačić.\n„Ova sednica je pokazala da je bilo potrebno da se izborimo da Kosovo ostane na agendi, jer su predstavnici privremenih institucija u Prištini na njoj doživeli potpuni debakl“, istakao je Dačić.\nPodsećajući da od prištinskih vlasti dnevno dolazi „po 10 različitih vrsta izjava“, Dačić naglašava da ostaje da se vidi da li će takse biti ukinute.\nPodsećajući da je Kadri Veselji nagovorio kosovskog premijera Ramuša Haradinaja, koga Dačić naziva Tačijevim čovekom, da takse sa 30 uveća na 100 odsto, ocenjuje da se prištinske vlasti igraju „dobrih i loših policajaca“.\n„Oni su doveli pregovarački proces u pitanje“, rekao je Dačić i istakao da Beograd neće nastaviti dijalog sve dok takse ne butu ukinute, prenosi Tanjug.\nPrištinaSavet bezbednosti UN


Kosovo: Odloženo razmatranje ukidanja Specijalnog suda\nPredsedništvo Skupštine Kosova odložilo razmatranje inicijative 43 poslanika o ukidanju Zakona o specijalizovanim komorama, odnosno Specijalnom sudu za ratne zločine, za sledeću nedelju. Naime, do sastanka predsedništva nije uopšte došlo zbog nedostatka kvoruma.\nPre sastanka, američki ambasador u Prištini, Greg Delavi, sastao se sa predsednikom Kosova, Hašimom Tačijem. Iz predsedništva su rekli da je ovo bio redovan sastanak koji se održava svake srede.\nRanije jutros Delavi se obratio pojedinim medijima i rekao da će se poslanici Skupštine Kosova koji su podržali inicijativu o gašenju Specijalnog suda za ratne zločine, i političari koji su je predvodili, i pored toga što to poriču, suočiti sa posledicama, ukoliko takva inicijativa uspe.\n„Oni to znaju, rekli smo im“, kazao je Delavi.\nOn je dodao da je posvećenost Kosova pravosuđu i budućnosti pod velikim rizikom zbog inicijative o ukidanju Zakona o Specijalizovanim komorama.\n„Ti napori su užasan primer sopstvenog interesa koji prevladava zajedničko dobro i interese Kosova kao države“, kazao je Delavi.\nOn je dodao da je Specijalni sud važan za Kosovo i da će Sjedinjene države da urade sve kako bi sud sproveo svoj mandat.\nOn je naglasio da je Specijalni sud u vezi pravde pojedinačnim žrtvama.\n„Kosovo ne može da bude država u kojoj je nekažnjivost norma. Prihvatanje takve realnosti znači povratak u eru Miloševića protiv koje su se generacije Kosova borile“, naglasio je.


Kfor: Znali smo da će ROSU ući na sever Kosovske Mitrovice\nIzvor: N1 televizija, 23.Nov.2018, 11:24\nPortparol Kfora Vićenco Graso izjavio je da je ta služba znala da će jedinice ROSU ući danas na sever Kosovske Mitrovice i da je razlog hapšenja četiri osobe "privođenje pravdi" u vezi sa slučajem ubistva Građanske inicijative SDP Olivera Ivanovića.\n"Pripadnici Kosovske policije su uhapsili neke osobe u vezi sa ubistvom Olivera Ivanovića", rekao je Graso za televiziju Prva.\nOn je kazao da ne zna gde se sada nalaze uhapšene osobe, ali da je siguran da će biti >> Pročitaj celu vest na sajtu N1 televizija << privedeni pravdi.\n"Mi smo znali da je to policijska operacija. Ja mogu da potrvdim da juče nije bilo trupa ni planirane akcije, a juče nije bilo naloga suda za hapšenje", rekao je on.\nSpecijalne jedinice ROSU jutros oko 4 sata uhapsile su četiri osobe - troje je uhapšeno zbog istrage ubistva, a jedna osoba zato što se suprotstavljala akciji hapšenja.\nVostok.rs: Kfor: Ne planiramo da intervenišemo\nKfor: Znali smo za akciju ROSU, zbog ubistva Ivanovića\nPortparol Kfora Vićenco Graso izjavio je danas da je ta služba znala da će jedinice ROSU ući danas na sever Kosovske Mitrovice i da je razlog hapšenja četiri osobe "privođenje pravdi" u vezi sa slučajem ubistva Olivera Ivanovića...Foto: Mondo/Goran Sivački..KFOR je obavešten o hapšenju četiri...\n23.Nov.2018: N1 televizija


Premijer Galijašević posjetio Službu za zapošljavanje ZDK\nNaslovnica NAJNOVIJE Premijer Galijašević posjetio Službu za zapošljavanje ZDK\nZenica – Premijer Zeničko dobojskog kantona, Miralem Galijašević zajedno sa predstavnicima 4 Ministarstva, posjetio je Službu za zapošljavanje ZDK gdje je održan radni sastanak sa šefovima biroa rada iz svih općina ovog kantona.\nOsnovna svrha sastanka, kojem su prisustvovali i predstavnici Udruženja poslodavaca je unapređenje saradnje Službe sa nadležnima kantonalnim institucijama vlasti i predstavnicima privrednog sektora u cilju smanjenja nezaposlenosti.\n– Sugerisao sam da Služba za zapošljavanje u svim segmentima rada bude transparentna, da slijede programe Vlade, među kojima i program mjera štednje i da u svom radu primijene principe i dobre prakse Evropske unije, kazao je premijer Miralem Galijašević. Dodao je, da se ove godine nastavlja realizacija podrške novom zapošljavanju putem resora rada i privrede, te program prekvalifikacije putem REZ Agencije.\nDirektor Službe za zapošljavanje, Marinko Kelavić je podsjetio da nova web stranica treba biti od koristi onima koji traže posao.\n– Služba treba da radi sve one poslove koji su definisani registracijom, napomenuo je direktor Kelavić, naglasivši da se i ove godine programi novog zapošljavanja najvećim dijelom oslanjanju na sredstva federalnog zavoda.\nPredsjednik Udruženja poslodavaca Zenica, Mladen Perić je izjavio kako od Službe očekuje da bude istinska berza rada.


Aktuelna zaštita jabuke\nProtekli period izuzetno toplog vremena uslovio je i brz razvoj biljaka. Zasadi jabuka su za proteklih 5 -7 dana, u zavisnosti od položaja, sortimenta i starosti, prešli iz fenofaze "roze pupoljaka" do fenofaze "beli baloni", "početak cvetanja". Dozrelost askospora u opalom lišću je dostigla dovoljan nivo da se pri prvom narednom vlaženju oslobode iz dozrelih askusa i dovedu do nastanka primarne infekcije gljivom Venturia inaequalis koja prouzrokuje čađavu pegavost lista i krastavost plodova jabuke.\nStručni tim Galenika Fitofarmacije preporučuje preventivni tretman pre nastanka uslova za infekciju kombinacijom fungicida:\nMANKOGAL 80 u koncentraciji 0,25% + PEHAR u koncentraciji 0,1%\nRadi suzbijanja prezimelih zaraza od strane gljive Podosphaera leucotricha - prouzrokovača pepelnice jabuke kod osetljivih sorti preporučuje se primena fungicida:\nFOTON u koncentraciji 0,02% + COSAVET 80 DF u koncentraciji 0,3%.\nZa prevazilaženja fiziološkog stresa, kao i ujednačenije cvetanje preporučujemo upotrebu folijarnih đubriva - ACTIVEG5-8-10 u koncentraciji 0,3% + FOLIGAL BOR 150 u koncentraciji 0,15%.


Specijalne radne grupe - ujedinjeni-protiv-kovida.net\nSpecijalne radne grupe UPK\nU okviru udruženja UPK formirana su tela sačinjena od ljudi sa stručnim integritetom, oslanjajući se na komunikaciju i solidarnost među kolegama, koja se bave konkretnim temama. Cilj svake grupe je da stručnim delovanjem pomogne kolegama u svakodnevnom radu kao i da ponudi rešenja za unapređenje zdravstvenog sistema. Molimo kolege i naše uvažene članove koji smatraju da mogu da doprinesu radu ovih grupa svojim znanjem i stručnim angažovanjem, da nam se jave preko email adrese ili kontakt forme na sajtu.\n1. Operativna grupa epidemiologa\ndr Ivana Prokić, epidemiolog (koordinator)\nOva grupa je fokusirana na analizu trenutnog stanja epidemije COVID-19 u Republici Srbiji i davanje preporuka za dobru epidemiološku praksu u toku i nakon epidemije. Akcenat je na prilagođavanju postojećih svetskih protokola dobre prakse za naše uslove i edukaciji kolega i građana na temu važnosti i koristi epidemioloških mera koje se sprovode. Grupa je sačinila listu predloga za borbu protiv epidemije koju je poslala Ministarstvu zdravlja i otvorena je za saradnju na razbijanju strategije po svakom navedenom aspektu.\nPredlog mera prevencije po nivou rizika\nPaket mera za ugostiteljske objekte\n2. Operativna grupa za terapijiske i kliničke aspekte\nProf. dr Radan Stojanović, farmakolog\nProf. dr Vojislava Nešković, anesteziolog\ndr Goran Kuševija, anesteziolog\ndr Lazar Bralušić, anesteziolog\ndr sc. med Vladan Čokić, internista-naučni savetnik\ndr Jovana Milić\nOva grupa je fokusirana na analizu trenutnog stanja i unapređenje protokola za kliničke i terapijske aspekte. Ideja je da se aktivno ispituju mišljenja i potrebe kolega i to koristi za pripremu protokola za dobru praksu i unapređenje organizacije zdravstvenog sistema na primarnom, sekundarnom i tercijarnom nivou. Ideja je da se obradjuju goruće teme, i edukacijom pomogne kolegama da se izbore sa svim situacijama u radu sa kovid i ne-kovid pacijentima. Grupa je sačinila listu predloga na kojima treba raditi koju je poslala Ministarstvu zdravlja i formirala timove posebnih specijalizacija koje bi se fokusirale na razvijanje specifičnih protokola.\n3. Operativna grupa za organizacione aspekte u zdravstvu\ndr Goran Luburić\nDugogodišnji nagomilani problemi u sistemu zdravstva koji su doveli do porasta nezadovoljstva građana u vezi dostupnosti i kvaliteta zdravstvene zaštite, nezadovoljstva zdravstvenih radnika svojim statusom, te porastom troškova, kulminirali su u doba COVID-19 pandemije. Zato je formirana ova grupa u cilju rada na unapređenju zdravstvenog sistema i postavljanja struke tamo gde joj je mesto a sve u cilju očuvanja i unapređenja zdravlja nacije. Grupa je sačinila listu predloga kako započeti reformu zdravstva kroz jasne i konkretne predloge za dobrobit celog društva.\n4. Operativna grupa za zaštitu prava lekara\nNenad Vojnović, advokat (koordinator)\nOva grupa je fokusirana na pravna pitanja vezana za zdravstvo. Za cilj ima zaštitu kolega koji doživljavaju povrede prava koje se vezuju za njihovu delatnost pružanja lekarske pomoći, zastrašivanje i različite vrste pritisaka. Radom na pojedinačnim slučajevima zaštite prava lekara, posebno mladih lekara, ova grupa radi na poboljšanju zdravstvenog sistema na duge staze u pokušaju da spreči odlazak mladih lekara iz zemlje. Svi lekari, bez obzira da li su članovi UPK ili ne, mogu da poverljivo kontaktiraju ovu grupu preko email adrese (upk.pravalekara@gmail.com) i naš tim će ispitati svaki slučaj i pravno reagovati ako za to postoji osnova.


NA MESTU VRTIĆA "SUNCE" GRADI SE NOVI OBJEKAT ZA DECU | Info centrala\nNaslovna Istaknuto NA MESTU VRTIĆA „SUNCE“ GRADI SE NOVI OBJEKAT ZA DECU\nNA MESTU VRTIĆA „SUNCE“ GRADI SE NOVI OBJEKAT ZA DECU\nU Jagodini će biti izgrađen novi vrtić, površine 1.300 kvadratnih metara, sa igralištem, zelenom površinama, pristupnim komunikacijama, odgovarajućom opremom, igračkama, rekvizitima, po sistemu „ključ u ruke“.\nOdluku o izgradnji vrtića doneli su jednoglasno i bez diskusije odbornici Skupštine grada.\nNova zgrada vrtića će biti izgrađena na raskrsnici ulica Radojice Solunca i Braće Jugović, na mestu sadašnjeg objekta vrtića „Sunce“, koji je izgrađen 1960. godine i „koji po svojoj prvobitnoj nameni nije izgrađen za ovu delatnost“.\nReč je o objektu privremenog karaktera koja ne zadovoljava standarde energetske efikasnosti, a nema ni dovoljno prostora za igru i boravak dece na otvorenom, stoji, pored ostalog, u obrazloženju odluke.\nNovi objekat vrtića biće na dva nivoa i gradiće ga Preduzeće „Sole e terra“ A.D iz Jagodine. Biće izgrađen po „svim standardima za ovu vrstu ustanova, a pored učionica, imaće kuhinju za prijem i distribuciju hrane po HASAP-u, fiskulturnu salu, svlačionice, garderobere, mokre čvorove…\nNa dva nivoa se gradi da bi „ostalo što više dvorišnog prostora za igru“.\nOdbornici su ocenili da će se „na ovaj način dobiti objekat na istoj lokaciji, sa istom namenom, ali funkcionalniji, sa većim smeštajnim kapacitetima, kvalitet usluga će se podići na veći nivo, stvoriće se\nbolji uslovi za efikasno i kvalitetno vršenje primarne deletanosti predškoleske ustanove – dnevna briga o deci kao najranjivijoj populaciji“.\nOdbornic su ovlastili gradonačelnika Jagodine Ratka Stevanovića, da sa Preduzećem „Sole e terra“ popiše ugovor „o regulisanju međusobnih prava i obaveza“.\nNovi vrtić je u sastavu Predškolske ustanove „Pionir“, u čije je objekte u gradu smešteno više od 2.000 dece.\nJagodina nekoliko godina nema problema sa smeštajem dece u predškolske ustanove, zahvaljujući i tome što je za te namene 2008. godine izgrađen jedan objekat od 1.000 kvadrata, sa fiskulturnom dvoranom.\nU Skupštini grada tvrde da je cena smeštaja dece u vrtiće u Jagodini, poslednjih 12 godina, najniža u Srbiji, a sve u cilju podsticaja rađanja i povećanja nataliteta.\nPrethodni tekstIZGOREO AUTOBUS KOD JAGODINE\nSledeći tekstU PONEDELJAK HLADNIJE


Narodni muzej u Beogradu otvoren je i za vreme policijskog časa… virtuelno.\nOd Narodnog muzeja u Beogradu, preko Galerije Matice srpske u Novom Sadu, do Viminacijuma, Luvra, Meta i Gugenhajma – svi su vam dostupni besplatno iz vašeg doma.\nPokušajmo da na što produktivniji i zanimljiviji način provedemo predstojeće dane u izolaciji usled pandemije koronavirusa. Iako bi nam trebale čak i godine da sve ove muzeje obiđemo fizički, zahvaljujući virtuelnoj realnosti, u toku današnjeg dana možemo obići čak 13 svetskih i domaćih muzeja! Preporučujemo vam najzanimljivije.\nJedan od najvećih i najpoznatijih svetskih muzeja, ujedno je i jedan od najznačajnijih istorijskih spomenika u Parizu. Sada ovaj muzej nudi besplatne online obilaske nekih od najvažnijih njihovih eksponata, poput egipatskih antikviteta i čuvenih Mikelanđelovih dela. Klikom na određeni eksponat možete dobiti dodatne informacije o njegovoj istoriji.\nSama zgrada muzeja Gugenhajm u Njujorku, koju je projektovao Frenk Lojd Rajta, sama po sebi je impozantan objekat vredan posete. Muzej sada nudi virtuelnu posetu nekim od svojih kolekcija i eksponata, uključujući radove Mondriana, Pikasa i Kunsa.\nGalerija Matice srpske u Novom Sadu će tokom narednog perioda preseliti iz galerijskog u virtuelni prostor i ponuditi nov sadržaj kroz kampanju ove institucije „S vama kod kuće“ u želji da svim ljubiteljima umetnosti učini boravak kod kuće „kulturnijim”. Galerija Matice srpske je jedan od najstarijih nacionalnih umetničkih muzeja u Srbiji, sa kolekcijom od preko 9.500 umetničkih dela, a neka od njih možete videti u virtuelnoj turi.\nGalerija Matice srpske u Novom Sadu… i na internetu.\nNacionalna galerija umetnosti\nOsnovana 1937. godine, Nacionalna galerija umetnosti u Vašingtonu otvorena je i besplatna za javnost, a sada i online. Možete gledati sadašnje postavke ali i slušati audio snimke i imati uvid u video zapise prethodnih raznovrsnih predavanja.\nSa kolekcijom koja broji više od osam miliona predmeta, Britanski muzej u Londonu omogućio je besplatni uvid u određeni broj dela koja se u njemu čuvaju. Muzej je udružio svoje snage sa Guglom, kako bi omogućio virtuelne obilaske pomoću Google Street View tehnologije.\nOvaj čuveni muzej u Vašingtonu jedan je od najposećenijih u svetu. Sada su posetioci dobro došli u njegovu virtuelnu turu gde će između ostalog moći da vide izložbe posvećene sisarima, insektima i dinosaurusima.\nČuveni Met predstavlja dom za više od dva miliona likovnih dela, a sada ne morate biti u Njujorku kako biste u njima uživali. Veb prezentacija sadrži interesantnu kolekciju, uključujući dela Van Goga, Džeksona Poloka i Đota.\nNarodni muzej zatvorio je vrata za posetioce, ali im je omogućio da virtuelno obiđu izložbu posvećenu Ivanu Meštroviću. Skulpture iz zbirke Narodnog muzeja u Beogradu“, koja je krajem prošle godine imala velikog odjeka u kulturnoj javnosti, ali i da virtuelno prošetaju kroz kolonadu karijatida velikog jugoslovenskog vajara – zaštitni znak ulaska u ovaj hram kulture na Trgu republike. Virtuelnu turu možete započeti ovde.\nVirtuelno obiđite izložbu Ivana Meštrovića u Narodnom muzeju\nSmešten u katalonskom gradu Figeras, Muzej Dalija u potpunosti posvećen radu ovog slavnog umetnika. U muzeju se nalaze mnogobrojni predmeti iz svakodnevnog života Salvadora Dalija, kao i neka njegova dela. U okviru ovog muzeja slavni umetnik je i sahranjen. Španski muzej nudi virtuelne obilaske lokacije, kao i nekoliko važnih eksponata.\nNASA vam nudi besplatne virtuelne obilaske istraživačkog centra Lengli u Virdžiniji, kao i istraživačkog centra Glen u Ohaju. Svemirski centar Hjuston takođe ima aplikaciju koja pruža virtuelne obilaske, kao i video i audio snimke o istraživanju svemira.\nU Vatikanskim muzejima se nalazi ogromna kolekcija važnih umetnina i klasičnih skulptura, koje su Pape čuvale tokom vekova. Sada možete obići muzejske prostore i istorijske eksponate, a imaćete i uvid u čuvenu Mikelanđelovu Sikstinsku kapelu.\nViminacijum u virtuelnom izdanju\nKako bi pomogao korisnicima da otkriju i pogledaju važna umetnička dela onlajn i to u visokoj rezoluciji, Gugl je u partnerstvu sa više od 1.200 kulturnih institucija iz celog sveta arhivirao i dokumentovao neprocenjiva umetnička dela, a potom kreirao virtuelne obilaske pomoću Google Street View tehnologije. Google Art projekat sadrži kolekciju likovnih umetnina iz Bele kuće pa čak i uličnu umetnost iz Sao Paola u Brazilu. Ovde je celokupna lista muzeja koji su u sklopu Gugl platforme.\nBesplatni kursevi o arhitekturi sa univerziteta svetskog glasa\n#corona #covid 19 #izolacija #karantin #korona #koronavirus #mujej #virtuelna poseta #virtuelna tura #virtuelni muzej\nPothodnik smanjuje gužve kod Univerziteta u Novom Sadu\ndosta tura iz Srbije imate na https://www.360serbia.com


Trofej Beograda u sportskom ribolovu 2020. - Dan u Beogradu\nNaslovna » Izlasci » Sport » Trofej Beograda u sportskom ribolovu 2020.\nTrofej Beograda u sportskom ribolovu (foto: Pixabay)\nTrofej Beograda u sportskom ribolovu 2020.\nNeko drugi 9. septembar 2020. Sport Postavite komentar\nAsocijacija sportskih ribolovaca Beograda i ove godine organizuje Trofej Beograda 2020 u sportskom ribolovu za mlađe kategorije.\nTakmičenje će se održati u Lazarevcu na jezeru Stara Očaga u nedelju, 13. septembra 2020, od 8.00 do 15.00.\nKako je najavljeno iz Sekretarijata za sport i omladinu, koji je pokrovitelj takmičenja, pravo učešća imaju takmičari sledećih kategorija: petlići, kadeti i kadetkinje do 15 godina, juniori do 20 godina i juniori do 25 godina. Takmičenje je pojedinačno u svim kategorijama.\nOčekuje se učešće oko 60 takmičara, a osim beogradskih klubova očekuje se učešće i sportista iz cele Srbije.\nGrad Beograd – Sekretarijat za sport i omladinu je u značajnoj meri doprineo da se realizuje Trofej Beograda 2020 u sportskom ribolovu obezbeđivanjem neophodnih sredstava za finansiranje ovog takmičenja, navodi se u saopštenju. (Beoinfo)\nTagoviizlasci jezero očaga lazarevac sport sportski ribolov trofej beograda\nPrethodni Univerzitet Metropolitan: Konkurs za besplatne master studije – Dizajn novih medija\nSledeći 20. Plivački maraton sa perajima na Adi Ciganliji


Sastanak predsednika Narodne skupštine Ivice Dačića sa ambasadorom Italije Karlom Lo Kašom\nPredsednik Narodne skupštine Ivica Dačić sastaće se, u ponedeljak, 10. maja 2021. godine, sa ambasadorom Italije u Srbiji Nj.E. Karlom Lo Kašom.\nUčešće predsednika Narodne skupštine Ivice Dačića na konferenciji predsednika parlamenata zemalja EU i kandidata\nPredsednik Narodne skupštine Ivica Dačić učestvovaće, u ponedeljak, 10. maja 2021. godine, na onlajn konferenciji predsednika parlamenata zemalja EU i kandidata.\nSastanak predsednika Narodne skupštine Ivice Dačića sa predstavnicima Evropskog parlamenta\nPredsednik Narodne skupštine Republike Srbije Ivica Dačić održaće onlajn sastanak sa predstavnicima Evropskog parlamenta, u petak, 7. maja 2021. godine, u okviru Druge faze Međustranačkog dijaloga.\nPredsednik Narodne skupštine Ivica Dačić se obraća polaznicima Desete klase visokih studija bezbednosti i odbrane Škole nacionalne odbrane Vojne akademije\nPredsednik Narodne skupštine Ivica Dačić obratiće se polaznicima Desete klase visokih studija bezbednosti i odbrane Škole nacionalne odbrane Vojne akademije, koji dolaze u posetu Narodnoj skupštini, u petak 7. maja 2021. godine.\nSastanak Međustranačkog dijaloga sa predstavnicima stranaka koje ne žele učešće stranaca\nPredsednik Narodne skupštine Republike Srbije Ivica Dačić održaće sastanak Međustranačkog dijaloga sa predstavnicima stranaka koje ne žele učešće stranaca, u sredu, 28. aprila 2021. godine, sa početkom u 17.00 časova. Predsednik Narodne skupštine Ivica Dačić uputio je poziv na sastanak i predsedniku Republike Srbije Aleksandru Vučiću.\nUčešće predsednika Narodne skupštine Ivice Dačića na polaganju zakletve sudija koji se prvi put biraju\nObaveštavamo vas da će sudije koji su prvi put izabrani na tu funkciju, polagati zakletvu pred predsednikom Narodne skupštine Republike Srbije Ivicom Dačićem, u sredu, 28. aprila 2021. godine u 12.00 časova.\nObraćanje predsednika Narodne skupštine Ivice Dačića na sednici Odboru za evropske integracije na kojoj će biti predstavljena Rezolucija EP o izveštajima Komisije iz 2019. i 2020. godine o Srbiji\nObaveštava vas da će se predsednik Narodne skupštine Republike Srbije Ivica Dačić, 28. aprila, u 9.30 časova, obratiti na sednici Odbora za evropske integracije, na kojoj će biti predstavljena Rezolucija Evropskog parlamenta o izveštajima Komisije iz 2019. i 2020. godine o Srbiji.\nSastanak predsednika Narodne skupštine Ivice Dačića sa ambasadorom Ruske Federacije Aleksandrom Bocan-Harčenkom\nPredsednik Narodne skupštine Republike Srbije Ivica Dačić sastaće se sa ambasadorom Ruske Federacije Aleksandrom Bocan - Harčenko, u ponedeljak, 26. aprila 2021. godine, u 13.00 časova.\nObaveštavamo vas da će stalna delegacija Narodne skupštine Republike Srbije pri Savetu Evrope na čelu sa predsednikom Narodne skupštine Ivicom Dačićem, u ponedeljak 19. aprila 2021. godine učestvovati na otvaranju drugog dela zasedanja Parlamentarne skupštine Saveta Evrope.\nPredsednik Narodne skupštine Republike Srbije Ivica Dačić sastaće se sa ambasadorom Japana Takahirom Kacumatom, u sredu, 14. aprila 2021. godine, u 14.00 časova.\nObraćanje predsednika Narodne skupštine Ivice Dačića na javnom slušanju Odbora za finansije, republički budžet i kontrolu trošenja javnih sredstava\nObaveštavamo vas da će se predsednik Narodne skupštine Ivica Dačić obratiti, u ponedeljak 12. aprila 2021. godine na javnom slušanju Odbora za finansije, republički budžet i kontrolu trošenja javnih sredstava na temu: “Predstavljanje Predloga zakona o elektronskom fakturisanju".


Beta 13. septembra 2019. 10:05\n„Bezbednosna koordinacija izmedju nas je uvek važna, ali je posebno važna u ovo vreme jer je prošlog meseca došlo do naglog povećanja broja iranskih pokušaja da se napadne Izrael iz Sirije i da se postave precizne rakete protiv nas“, rekao je Netanjahu na sinoćnjem sastanku, prenose izraelski mediji.\n„Zato smo takodje obavezni da osiguramo našu koordinaciju koja sprečava sukobe. Mi to i radimo i nastavićeo da radimo takodje i u našem razgovoru sada“, najavio je izraelski lider, aludirajući na takozvani mehanizam izbegavanja konflikta izmedju ruske i izraelske vojske koji je uspostavljen ubrzo nakon odluke Putina o ruskom vojnom prisustvu u Siriji.\nKao razloge za to naveo je da više od milion ljudi koji govore ruski živi u Izraelu i da oni grade „ljudski most“ izmedju dve zemlje, kao i „direktne odnose“ izmedju njega i Putina.\n„Rusija brine mnogo o tome ko će biti izabran u Kneset (izraelski parlament) i ja se nadam da će ko god udje u Kneset nastaviti bilateralne veze izmedju zemalja i da će unaprediti naše odnose“, rekao je Putin.


Građani Srbije evakuisani iz Sirije\nPomoćnik ministra spoljnih poslova Srbije za konzularne poslove Dragan Marković sa državljanima Srbije evakuisanim iz Sirije\nNeki od srpskih državljana koji su prebačeni iz ratne Sirije, kažu da situacija podseća na Bosnu i Hercegovinu 1990-ih.\nVlasti u Srbiji, pre svih ministarstva spoljnih i unutrašnjih poslova organizovali su evakuaciju građana Srbije iz ratom zahvaćene Sirije, a po dolasku na beogradski aerodrom oni su situaciju u Siriji uporedili sa situacijom u Bosni i Hercegovini.\nZbog sve ozbiljnijih sukoba i ratnih dejstava u Siriji, grupa od 40 srpskih državljana evakuisana je danas iz Damaska, Alepa i drugih gradova, a kako je rekao državni sekretar u MUP-u Srbije Dragan Marković, ministarstva unutrašnjih i spoljnih poslova organizovaće evakuaciju preostalih državljana Srbije koji su ostali u Alepu kada se stvore bezbednosni uslovi, s obzirom da se u tom gradu vode žestoke borbe.\n"Ostalo je još da se iz grada Alepa gde se vode borbe i gde nije bilo bezbedno, naši državljani evakuišu. Imamo tamo nekoliko desetina naših građana sa kojima smo u kontaktu, ali koji nisu mogli da dođu do Damaska i do Srbije", rekao je Marković.\nOn je dodao da srpskih državljana u Siriji ima oko 200 i ambasada u Damasku je apelovala i ranije da izađu iz te ratom zahvaćene zemlje. Međutim, kako se\nradi o mešovitim brakovima, ljudima koji imaju poslove, stanove, kuće, većina njih se nije odlučila da dođe u Srbiju, rekao je Marković.\nPo dolasku na beogradski aerodrom grupa srpskih državljana je situaciju u Siriji uporedila sa situacijom koja je već viđena na Balkanu:\n"Tako je kao kod nas u Bosni što je bilo. Početak građanskog rata, u stvari nije početak, već kraj građanskog rata. Javno, zvanično", rekla je jedna žena.\n"Celo vreme čuješ pucanje i bombardovanje. To samo u Alepu što smo mi čuli. Svaki dan", dodao je mladić.\n"Od ujutru do uveče granate – vojska granatira, ovi odvraćaju", kaže žena.\n"Katastrofa. Nema mira, nema ničega", rekao je jedan muškarac.\n"Ja sam znala šta će da bude, zato što je isto tako počelo i kod nas. Ali narod kod njih je neiskusan, nisu znali dokle će da dođe. Ljudi su se borili za promene na bolje, a ispalo sve ne može gore biti", zaključuje jedna žena.\nPilot JAT-ovog aviona koji je prebacio državljane Srbije iz Damaska kaže da je let protekao bezbedno i mirno, ali da su se u daljini videle i čule eksplozije koje nisu ugrožavale aerodrom.\nPomoćnik ministra spoljnih poslova za konzularna pitanja Dragan Marković rekao je da će ambasada nastaviti da radi u Damasku kao i da je u glavnom gradu Sirije trenutno mirno.


11-09-2018 12:14 Video Sport Fudbal\nNavijači Rumunije koji su došli da podrže svoju reprezentaciju u Beogradu protiv Srbije pred početak utakmice pevali su "Kosovo je srce Srbije".\nRumuni (Foto: Jutjub)\nRumuni, koji nose majice sa natpisom “Romanian ultras on tour” uzvikivali su svima dobro poznate parole i uputili podršku zemlji Srbiji. Oni su, takođe, napravili bakljadu, a na stadion Partizana došli su u solidnom broju. Pred početak utakmice u Beogradu uzvikivali su parolu “Kosovo je srce Srbije!”.\nRumunija pokušava da zabeleži prvu pobedu u grupi Lige nacija, s obzirom da je u prvom meču remizirala sa Crnom Gorom bez golova, dok je Srbija savladala Litvaniju sa 1:0 na gostovanju.\nDa li besplatno grejanje u Srbiji može da postane realnost? Više o tome pročitajte OVDE.\nDelije i navijači Sparte zajedno u Pragu pevaju: Kosovo je srce Srbije!


f Zvaničnik: Zrenjanin ima veliki geotermalni potencijal - Arhus Centar Subotica\nZvaničnik: Zrenjanin ima veliki geotermalni potencijal\nZamenik gradonačelnika Zrenjanina Čedomir Janjić rekao je danas da u gradu i okolini postoje značajne rezerve geotermalnih voda, a lokalna samouprava želi da ih iskoristi na najbolji nacin.\nJanjić je za agenciju Beta rekao da su dosadašnja istraživanja pokazala da je potencijal nesporan, ali je, kako navodi, potrebno ispitati i da li postoje rezerve geotermalne vode na većim dubinama i doći do saznanja ima li ekonomske opravdanosti koristiti ih u većoj meri.\nZamenik gradonacelnika je ukazao da je ideja da se ispitaju mogućnosti zahvatanja termalnih voda značajnijih temperaturnih vrednosti i većeg kapaciteta počela da se sprovodi kroz ugovorenu izradu namenskog Projekta detaljnih hidrogeoloških istražnih radova u cilju otvaranja novog izvorišta podzemnih, termalnih voda za višenamenske potrebe u Zrenjaninu.\n"Očekivanja su velika i ukoliko bi se kasnija istraživanja pokazala kao opravdana, termalna izvorišta bi se mogla koristiti za, primera radi, stakleničku i plasteničku proizvodnju, sportsko-rekreativni i spa-velnes program, uzgajanje riba i drugo, što bi doprinelo značajnim uštedama", objasnio je Janjić.\nPrema njegovim rečima, posebno je značajno što bi komercijalna nalazišta dovela i do mogućnosti toplifikacije čitavog grada, odnosno jeftinijeg grejanja.\nDodao je da bi kasnije mogao biti realizovan i plan o izgradnji akva parka.\nPrema istraživanjima, Vojvodina je bogata geotermalnim vodama, ali je taj vid energije slabo iskorišćen.


Ljute papričice – Ko bi rekao da iste one papričice koje vam opeku jezik kad ih gricnete ili vam nateraju suze na oči – mogu vrlo efikasno otkloniti bol ? Naime, papričice sadrže kapsacin, koji stimuliše nervne završetke, neutrališući određene supstance koje stvaraju osećaj bola. Kapsacin je bezbojan i bezukusan, ali prilikom konzumiranja izaziva vatreni osećaj toplote i čini da bol prosto utrne. Ova supstanca je i prirodni antioksidans, ima antiinflamatomo dejstvo, ali i snižava loš holesterol.Što je papričica ljuća, to više kapsacina sadrži, pa je samim tim efikasnija u otklanjanju bola. Pritom, ova ljuta bomba ima široku primenu u kuhinji, a efekat je potpuno isti bilo da je dodajete jelima ili je sirovu grickate uz obrok.\nPoznato je da maslinovo ulje, koje je nezaobilazno na mediteranskim trpezama, blagotvorno deluje na čitav organizam – sadrži vitamine A, E i C, koji su prirodni antioksidansi. Pomaže i u prevenciji i lećenju bolesti srca i krvnih sudova. Takođe, maslinovo ulje bogato je oleokantalom, koji dokazano uništava ćelije raka, a pomaže i u borbi s bolovima, delujući na isti način kao ibuprofen ili aspirin. Dovoljno je uzeti četiri kašičice maslinovog ulja dnevno, ali treba paziti da to bude ekstradevi?ansko ulje, koje se najmanje obraduje i sadrži najviše oleokantala – ima karakterističan miris te oštar i gorak ukus.\nBudući da oleokantal deluje slično kao ibuprofen, maslinovo ulje efikasno je u borbi s migrenom i glavoboljom, ali tako?e ublažava tegobe izazvane artritisom – zahvaljujući masnim kiselinama, koje imaju antiinflamatorno dejstvo. Maslinovo ulje ubacite u ishranu i ako imate hronične neuropatske bolove, koji su posledica ošte?enja nerava što prenose signale za bol.


Kežman uspeo u nameri, ovo je otpusna klauzula za Sergeja - Sportske.net\nKežman uspeo u nameri, ovo je otpusna klauzula za Sergeja\nSergej Milinković-Savić će uskoro potpisati novi ugovor, ovo su najnoviji detalji.\nDa li se po jutru dan poznaje, statističari računali, ko je najbolje ućario u prelaznom roku, a ko je kupio mačku u džaku?Kakvu je samo ponudu imao Sergej, ovo je da se smrzneš!Kako je propao Sergejev transfer u Juve - ovo je bila dogovorena suma i manja je od očekivane!Serija A: Čeka se Ronaldo, Gatuzova slamka spasa, šok za Anćelotija i Rađa Naingolan (PREGLED)Serija A: Dorija šokirala vicešampiona, Sasuolo "bacio petardu", Lacio konačno do trijumfa\nVezni fudbaler reprezentacije Srbije Sergej Milinković-Savić je bio jedan od najtraženijih fudbalera u Evropi ovog leta, ali je na kraju ostao u Laciju jer je Klaudio Lotito povisio cenu i nije prihvatio niti jednu ponudu.\nMančester junajted, Real Madrid, Juventus, PSŽ, Čelsi, Barsa, svi su oni povezivani sa nekadašnjim fudbalerom Vojvodine, ali je na kraju odlučeno da se potpiše novi ugovor sa Lacijom koji je praktično spreman.\nOno što se znalo odavno jeste da će primati 3,2 miliona evra godišnje, a novina u tom ugovoru koju su danas saznali italijanski mediji jeste otpusna klauzula.\nMateja Kežman je izborio da ona bude niža od cene koju je Lotito postavio u prethodnom prelaznom roku, a ona će sada iznositi 100 miliona evra.\nTako će klub koji bude uplatio tu sumu moći da dovede srpskog veznjaka u svoje redove.\nHoće li se neko javiti već u januaru?


Skupština nastavila rad: Na dnevnom redu izmene i dopune Zakona o glavnom gradu | Telegraf - Najnovije vesti\n22. maj 2019 | 12:46 » 14:53\n- Cilj ovog zakona je da obezbedi efikasnije i kvalitetnije obavljanje poslova grada Beograda\nU Skupštini Srbije započela je danas sednica na čijem je dnevnom redu Predlog zakona o izmenama i dopunama Zakona o glavnom gradu kojima bi trebalo da u najvećoj meri odrazi specifičan položaj grada Beograda u odnosu na ostale jedinice lokalne samouprave, zbog veličine teritorije i broja stanovnika.\nSednici ne prisustvuje deo opozicije koji više meseci bojkotuje skupštinska zasedanja. Predloženim rešenjima predviđeno je da se posebnost Beograda izrazi utvrđivanjem većeg broja nadležnosti i preciziranjem određenih poslova, jer, kako je navedeno u obrazloženju, sadašnjim Zakonom o glavnom gradu suštinskih razlika gotovo i da nema u odnosu na ostale jedinice lokalne samouprave.\n- Cilj ovog zakona je da obezbedi efikasnije i kvalitetnije obavljanje poslova grada Beograda na bazi njegovog posebnog ustavno-pravnog položaja, u skladu da razvijenim kapacitetima koji postoje u njemu - navela je Vlada kao predlagač.\nPreloženim promenama se, između ostalog, uspostavlja mogućnost da pojedine urbanističke planove mogu donositi i gradske opštine, čime se doprinosi racionalnosti i efiskasnosti. Beograd ima, kako je konstatovano, najveću mrežu saobraćajnica i puteva ali se često javlja nedoumica o nadležnosti za upravljenjem određenim putevima što će se sada otkloniti.\nIzmenama se predviđa da komunalne mreže na teritoriji Grada mogu biti u svojini vršioca komunalne delatnosti, čiji je osnivač grad Beograd, odnosno kome je poverio obavljenje te delatnosi. Predviđeno je da rubne gradske opštine Barajevo, Grocka, Lazarevac, Mladenovac, Obrenovac, Sopot i Surčin mogu osnovati javno komunalno preduzeće, uz prethodnu saglasnost skupštine grada Beograda.\nKomentarišući očekivane promene, gradska vlast je navela da će to omogućiti decentralizaciju Beograda koji će imate dve zone - gradsku sa deset i prigradsku sa sedam opština, kao i da Grad svoje izvorne nadležnosti prenese na prigradske opštine. Deset gradskih opština vršiće legalizaciju objekata do 400 kvadratnih metara i izdavati građevinske dozvole do 1.500 kvadratnih metara.\nPrigradske opštine će vršiti legalizaciju do 3.000 kvadrata i izdavati građevinske dozvole do 5.000 kvadrata. Izmenama zakona se ukida neposredno i tajno glasanje na izborima za savete mesnih zajednica u Beogradu. Takođe se ukida i mogućnost da Beograd ukine postojeću gradsku opštinu i njeno područje pripoji jednoj ili više gradskih opština.\nUkida se obaveza da glavni grad ima gradskog arhitektu, umesto toga statutom se može predvideti pomoćnik gradonačelnika u oblasti urbanizma. Gradonačelnik i Gradsko veće, prema propisanim izmenama zakona, više neće imati obavezu da najmanje dva puta godišnje izveštavaju Skupštinu o izvršavanju odluka i drugih akata Skupštini grada.\nNačelnik gradske uprave za svoj i rad gradske uprave odgovaraće Gradskom veću, a ne Skupštini Beograda. Tokom iznošenja predloga za dopunu dnevnog reda, poslanici Srpske radikalne stranke tražili su da se formira skupštinski Anketni odbor koji bi utvrdio "političku pozadinu" ubistva premijera Zorana Đinđića, da se adekvatno zakonom reguliše status boraca, o podsticajima u poljoprivedi i niz drugih predloga, ali nisu prihvaćeni.\nSamostalni poslanik Miladin Ševarlić čestito je rođendan predsednici Skupštine Maji Gojković navodeći da mu je žao što nema zvonce da to objavi svima.\nRUŽIĆ: DECENTRALIZACIJA BEOGRADA ZNAČI BOLJA PODELA POSLOVA\nMinistar državne uprave i lokalne samouprave Branko Ružić izjavio je danas u Skupštini Srbije da se izmenama i dopunama Zakona o glavnom gradu omogućava decentralizacija.\n- Glavni grad, koji i Ustav prepoznaje kao posebnu jedinicu lokalne samouprave, do sada se nije značajnije razlikovao po nadležnostima od svih ostalih jedinica lokalne samouprave, iako je kompleksniji u pogledu organizacije i usluga koje je u obavezi da pruži građanima i privredi - rekao je Ružić.\nOn je dodao da će se Beogradu povećati nadležnosti prenošenjem sa republičkog nivoa, a grad će, s druge strane Grad moći da prenese deo svojih izvornih nadležnosti na gradske opštine kako bi se one razvijale.\nBranko Ružić - FOTO TANJUG/ DIMITRIJE GOLL\nObjasnio je da su se neke od opština "dovijale" na različite načine i kao primer naveo Kaluđericu koja je osnovala uslužni centar kako građani ne bi išli u udaljene delove grada, međutim, ističe da sve to sada treba sistemski rešiti.\n- Upravo su odredbe koje se odnose na ovu oblast, značajne za ubrzanje realizacije pokrenutih postupaka u vezi sa izgradnjom i ozakonjenja objekata i završetka ovog izuzetno obimnog i složenog posla u što kraćem roku, bili razlozi za predlog da se ovaj zakon donese po hitnom postupku - rekao je Ružić.\nGrad Beograd moći će da dodeli gradskim opštinama poslove koji se odnose na simbole i nazive delova naseljenih mesta u jedinici lokalne samouprave - o nazivima ulica, trgova, gradskih četvrti, zaselaka i drugih delova naseljenih mesta na svojoj teritoriji, uz prethodnu saglasnost ministarstva nadležnog za poslove lokalne samouprave.\n- Grad Beograd raspolaže neophodnim sredstvima i kapacitetima za upravljanje tim putevima na svojoj teritoriji, pa se ova izmena predlaže i radi otklanjanja nedoumica u primeni Zakona o putevima - rekao je Ružić.\nBALŠA BOŽOVIĆ KRITIKOVAO IZMENE ZAKONA O GLAVNOM GRADU\nPoslanik Demokratske stranke (DS) Balša Božović kritikovao je danas Predlog izmena i dopuna Zakona o glavnom gradu, navodeći da u njemu nema ni reči o načinu izbora gradonačelnika, kao ni novih nadležnosti za Grad Beograd.\nKako je rekao, jedina nova nadležnost je pitanje protivgradne zaštite.\nBožović je u novinarima u parlamentu rekao da je predlog došao u skupštinu bez javne rasprave, kao i da se nije znalo ko piše zakon, ni kako će on uticati na svakodnevni život građana.\nNavodeći da se kroz izmene Zakona o glavnom gradu na “mala vrata” uvodi privatizacija javnih komunalnih preduzeća u Beogradu, Božović kaže da će to za posledicu imati povećanje cena usluga, ali ne i poboljšanje njihovog kvaliteta.\nOn dodaje da su takođe ukinuti neposredni izbori za mesne zajednice i tvrdi da nema reči ni o decentralizacija kako su predlagači naveli.\nBožović tvrdi i da se predlogom zakona “ozakonjuju nezakonite radnje Gorana Vesića koje je vršio od 2015.godine u saradnji sa Direkcijom za gradsko građevinsko zemljište koja je potpuno nezakonito funkcionisala u godinama iza nas”.\nTagovi: Beograd, izmena zakona, Sednica Skupštine Srbije, Skupština Srbije\nLav 22.05.2019 13:56\nGLAVNI GRAD CE SAD BITI JAGODINA


Beta | 12. avg 2021.\nMinistar informisanja Nigerije Lai Mohamed rekao je novinarima da je „prijateljsko rešenje na vidiku“, ali nije rekao konkretno kada će biti ukinuta zabrana.\nPortparolka Tvitera Sara Hart rekla je da su se predstavnici kompanije nedavno sastali sa prestavnicima nigerijske vlade da razgovaraju o zabrani.\nNigerija je prekinula Tviter 4. juna, kada je ta mreža izbrisala poruku predsednika Muhamadua Buharija, u kojoj je zapretio da će se ophoditi prema separatistima „jezikom koji oni razumeju“.\nNigerijski zvaničnici su, međutim, demantovali da je zabrana odgovor na brisanje predsednikove poruke. Odluka je naišla na veliku kritiku Nigerijaca od kojih su mnogi ukazali da je vlada objavila zabranu na svom Tviter nalogu.\nCenzura Društvene mreže Nigerija Tviter\n← Stigla opet tužba direktora Milenijum tima protiv urednice JUGpressa\nU Kongu oslobođen novinar posle šest meseci zatvora →


Prijave do 25. juna: Banjaluka odlučuje o najuređenijem dvorištu – Banjaluka24\nU toku je konkurs za izbor najuređenijeg dvorišta, u okviru akcije „Biramo najuređenije“ koji se ove godine odvija pod sloganom „Uređujem svoje dvorište, uređujem svoj grad“.\nGrad Banjaluka je 7. juna objavio početak ove tradicionalne akcije koju organizuje 19. godinu uzastopno. Svi sugrađani koji žele da se prijave, mogu to učiniti do 25. juna.\n-U novonastalim okolnostima u vezi sa pandemijom virusa korona, pravila konkursa su izmijenjena u odnosu na ranije godine, pa je uz prijavni obrazac potrebno dostaviti i fotografije, kako bi, u slučaju nemogućnosti izlaska na teren, komisija mogla izabrati ovogodišnjeg pobjednika –poručili su iz Gradske uprave.\nTakmičenje je organizovano u četiri kategorije – najuređenije privatno dvorište, najuređenije dvorište ZEV-a, najuređeniji krug poslovnih subjekata, organizacija i javnih ustanova, te najuređeniji balkon.\nBanjalučani koji žele da se takmiče za ovu laskavu titulu, potrebno je da prijavu i deset odabranih fotografija svog dvorišta, ili balkona dostave elektronskom poštom na [email protected], putem pošte ili predajom prijave u Prijemnu kancelariju Gradske uprave.\nPrijave putem pošte potrebno je dostaviti na adresu: Gradska uprava Grada Banja Luka (Komisija za realizaciju akcije „Biramo najuređenije“), Trg srpskih vladara 1, 78000 Banja Luka.


Kostreš: Glasati protiv kandidata dvaju Vojislava | Autonomija\nKostreš: Glasati protiv kandidata dvaju Vojislava\nZamenik predsednika Lige socijaldemokrata Vojvodine Bojan Kostreš pozvao je birače Koalicije „Zajedno za Vojvodin…\nZamenik predsednika Lige socijaldemokrata Vojvodine Bojan Kostreš pozvao je birače Koalicije „Zajedno za Vojvodinu”, čiju okosnicu čini upravo LSV, da u drugom krugu pokrajinskih izbora 25. maja „glasaju protiv poslaničkih kandidata koalicije dvaju Vojislava – Šešelja i Koštunice”.\n„Vojvođani nikada ne smeju da zaborave da je naša autonomija potpuno uništena u vreme dok su na vlasti bili ljudi koji su po svom ideološkom profilu bliski današnjim radikalima, narodnjacima i socijalistima. I zato je naša i dužnost i obaveza da ne dozvolimo da se Vojvodina vrati u te mračne devedesete godine prošlog veka”, izjavio je Kostreš za sutrašnji „Dnevnik”.\nOn je najavio i da će se stranačka infrastruktura Lige, u meri u kojoj to od LSV-a bude traženo, uključiti u animiranje Vojvođana pred drugi krug glasanja kako bi prevaga demokratskih snaga u Skupštini Vojvodine bila što ubedljivija.\n„Svoju podršku nikada nismo uslovljavali niti ćemo to sada činiti. Pobeda demokratske opcije naš je prioritet, a o tome da li će Liga biti u vlasti ili opoziciji razgovaraćemo posle izbora”, poručio je Kostreš, dodajući da će LSV u sredinama gde su u drugom krugu dva demokratska kandidata, birače pozvati da podrže onog čija stranačka centrala nije u Beogradu.


Tojota plaća odštetu\nJapanski proizvođač automobila postigao sporazum sa američkim građanima koji su podneli tužbu zbog problema na tojotinim vozilima\nJapanski proizvođač automobila "Tojota" postigao je sporazum vredan milijardu i 100 miliona dolara sa američkim građanima, koji su podneli kolektivnu tužbu zbog problema sa zaglavljivanjem papučice za dodavanje gasa.\nPortparol "Tojote" rekao je da sporazum obuhvata direktne isplate potrošačima, ali i troškove dodavanja novog kočionog sistema na tri miliona starijih vozila.\nSkoro četvrtina ukupne sume, 250 miliona dolara ide u fond za bivše vlasnike Tojotinih vozila koji su ih poslednjih godina prodali po znatno nižim cenama zbog lošeg publiciteta firme.\nUslove sporazuma i dalje treba da odobri i američki federalni sudija. Tojota je od 2009. godine opozvala više od 12 miliona svojih vozila.


Najveći turistički operater iz Dubaia zainteresovan za saradnju sa Cecom! – Balkan Life\nNajveći turistički operater iz Dubaia zainteresovan za saradnju sa Cecom!\nJedan od najjačih turističkih operatera iz Ujedinjenih Arapskih Emirata, kompanija „Enjoy Dubai“ zainteresovana je za saradnju sa najvećom balkanskom zvezdom Svetlanom Cecom Ražnatović, a ukoliko do dogovora dođe, Ceca će biti jedno od zaštitnih lica, među Srbima sve popularnije destinacije.\nAgenti kompanije trenutno potpisuju ugovore sa domaćim putničkim agencijama, a u narednim danima održaće sastanak i sa srpskom zvezdom, kaže Agneš Hanko iz menadžmenta arapskog turističkog operatera.\n-Ukoliko planovi sa gospođom Ražnatović budu realizovani, srpska zvezda će prisustvovati ekskluzivnoj promociji ove, svetski popularne destinacije tokom koje će grupa turista iz Srbije biti u prilici da uživa u pustinjskom reli safariju, obilasku modernih građevina, marina, veličanstvene velike džamije, palata, ali i drugih, među srpskim turistima manje poznatim turističkim atrakcijama Emirata – kaže Agneš.\nAutor: Balkan lifestyle/24sata.rs


Zaštitite svoju imovinu u Federaciji BiH: Otvara se Kancelarija za pravnu pomoć u prostorijama Komesarijata u centru Beograda 21.01.2022.\nU Federaciji BiH u toku je postupak usklađivanja podataka iz zemljišnih knjiga i katastra o zemljištu, zgradama i pravima na osnovu stvarne situacije na terenu. Danas je na snazi veći broj ra\nGostovanje koordinatora za jug Slobodana Savovića na niškoj lokalnnoj TV Zona Plus: Budimo ljudi 19.01.2022.\nSlobodan Savović, koordinator Komesarijata za izbeglice i migracije za jug Srbije gostovao je u emisiji niške loklane TV Zona Plus gde je govorio o trenutnoj situaciji sa migracijama, prvenstveo u tom delu Srbije. Savović je istakao da su "migracije kao\nRekonstruisani centri za azil u Vranju i Banji Koviljači, i Prihvatni centar Principovac 17.01.2022.\nTokom prošle godine obavljeni su radovi na rekonstrukciji u centrima za azil u Vranju i Banji Koviljači, kao i u Prihvatnom centru Principovac kod Šida. Najkopleksniji radovi izvedeni su u Centru za azil u Vranju. Između ostalog, zamenjena\nTokom 2021. kroz prihvatne i azilne centre prošlo ukupno 68.308 migranata 13.01.2022.\nPrema poslednjim statističkim podacima Komesarijata za izbeglice i migracije, tokom 2021. godine u prihvatnim i centrima za azil evidentirano je 60.075 novopridošlih migranata. Zajedno sa onima koji su 1. januara prošle godine bili smešteni u cen\nU Arilju svečano uručeni ključevi od 8 stanova izbegličkim porodicama iz Bosne i Hercegovine i Republike Hrvatske 12.01.2022.\nU Arilju su danas, 12. januara 2022. godine svečano uručeni ključevi od 8 stanova izbegličkim porodicama iz Bosne i Hercegovine i Republike Hrvatske sa prebivalištem na teritoriji opštine Arilje. Stanovi su sagrađeni u okviru Regionalnog stambenog programa (RS\nU 2021. godini Komesarijat za izbeglice i migracije stambeno zbrinuo 1.342 najugroženije porodice 11.01.2022.\nI pored pandemije koronavirusa, dodela stambenih rešenja najugroženijim izbegličkim porodicama iz Bosne i Hercegovine i Republike Hrvatske, interno raseljenim sa Kosova i Metohije i povratnicima po sporazumu o readmisiji nije zaustavljena. Tokom 2021. go


Ugovor su potpisali predstavnici BiH i Svjetske banke\nZamjenik predsjedavajućeg Savjeta ministara Bosne i Hercegovine (BiH) i ministar finansija i trezora BiH Vjekoslav Bevanda potpisao je u ponedjeljak (8. februar) sa šefom Kancelarije Svjetske banke u BiH Emanuelom Salinasom ugovor o kreditu u iznosu 56 miliona evra.\nSredstva su, kako se ističe u saopštenju iz Ministarstva finansija i trezora BiH, namijenjena sprovođenju Projekta pružanja podrške za oporavak mikro, malih i srednjih poduzeća („MSME“) za saniranje posljedica pandemije korona virusa .\nNakon potpisivanja ugovora biće omogućeno da Međunarodna banka za obnovu i razvoj sredstva dodijeli razvojnim bankama u Republici Srpskoj (RS) i Federaciji Bosne i Hercegovine (entiteti u BiH). U saopštenju se dodaje da će putem tih banaka će biti finansirane aktivnosti preduzeća koja budu ispunjavala uslove.\n”Sredstva su alocirana u omjeru 60 posto za Federacija BiH, odnosno 33,6 milijuna eura te 40 posto za Republiku Srpsku, odnosno 22,4 milijuna eura. Uvjeti zajma su povoljni uz rok otplate 15 godina uključujući pet godina grace perioda“, prenesena je u saopštenju izjava ministra Bevande.\nPrema ugovoru, uz razvojne banke entiteta, u sprovođenje projekta će biti uključeno i Ministarstvo razvoja, preduzetništva i obrta Federacije BiH, te Ministarstvo privrede i preduzetništva RS.\n„U posebnom dijelu projekta banke su zadužene da otvore kreditne linije koje će kroz podzajmove dati podršku kompanijama da prebrode krizu u poslovanju izazvanu pandemijom virusa korona“, stoji u saopštenju Ministarstva finansija i trezora BiH.\nCilj projekta, koji traje do 31. decembra 2024. godine, jeste jačanje sistema javnog zdravstva pružanjem socijalne pomoći najugroženijim grupama pogođenim pandemijom u Bosni i Hercegovini.\nU saopštenju se navodi i da se Ministar Bevanda zahvalio rukovodstvu Svjetske banke koja pruža podršku privredi u BiH, posebno u ovim izvanrednim okolnostima.\nUgovor je, kako se dodaje, potpisan korespodentno, bez uobičajenih ceremonija, zbog epidemioloških mjera u sprječavanju širenja virusa korona.


Čudo nauke: Šaka kristala usisa sav kiseonik u sobi - UPSMedia Čudo nauke: Šaka kristala usisa sav kiseonik u sobi – UPSMedia\nNaučnici sa Univerziteta Južna Danska tvrde da su stvorili kristal koji apsorbuje kiseonik iz vazduha i vode. Ronioci više neće morati da nose boce sa kiseonikom.\nSamo kašika tog materijala može da „usisa“ sav kiseonik iz sobe.\nKristal je zapravo so kobalta i može da zadrži kiseonik u koncetraciji koja je 160 puta veća od koncentracije kiseonika u vazduhu.\nJoš značajnija sposobnost kristala ugleda se u tome što kasnije može da otpusti zadržan kiseonik, kada se izloži visokoj temperaturi ili u sredini sa malom koncentracijom kiseonika.\nAutorka Kristina Mekenzi je povezala novi kristal sa sposobnostima hemoglobina u ljudskoj krvi, koji korisit gvožđe za vezivanje i otpuštanje kiseonika u ljudskom tijelu.\nNova supstanca bi mogla da nađe zanimljive primjene – na primjer, snabdijevanje kiseonikom vodoničnih gorivnih ćelija ili da pacijentima sa oboljelim plućima obezbjeđuje neophodne velike količine kiseonika.\nI ronioci bi u budućnosti mogli da kod kuće ostave boce sa kiseonikom, kaže Kristina Mekenzi.\n„Nekoliko zrnaca sadrži dovoljno kiseonika za jedan udah, a pošto materijal može da apsorbuje kiseonik iz vode oko ronioca i da ga zatim oslobodi, ronioci neće morati da nose više od tih nekoliko zrna kristala„, navodi ta autorka.\nStudija o novom kristalu objavljena je u publikaciji „Chemical Science“.\n← U BiH od sutra hladnije vrijeme i padavine, u višim predjelima i snijeg\nPanika u Rusiji: Grad pokošen HIV-om →


Sportske.net - FSS potvrdio - Srbija ostala bez selektora\nNadamo se da će sve proći u najboljem mogućem redu.\nFutsaleri odoleli Brazilcima, na redu je pakleno SP\nSelektor futsal reprezentacije Srbije Goran Ivančić se zbog privatnih razloga povukao sa mesta selektora reprezentacije Srbija, objavio je danas Fudbalski savez Srbije (FSS).\nIvančić je naveo u saopštenju da zbog privatnih problema ne može da nastavi da obavlja funkciju selektora.\n"Uz svu nadu da ću se izboriti sa privatnom preprekom koja se našla na mom putu da nacionalni futsal tim povedem na predstojeće FIFA futsal prvenstvo sveta u Litvaniji, moram sa žaljenjem da vas obavestim da nisam u mogućnosti da na adekvatan način odgovorim obavezama i odsustvima koje nas očekuju", rekao je Ivančić.\nOn se zahvalio svim ljudima u savezu kao i svom timu sa kojim je pet godina saradjivao.\n"Pre svega želim da se zahvalim rukovodstvu FSS na strpljenju i razumevanju, a posebno Direktoru za futsal i ženski fudbal Bojanu Pavićeviću sa kojim sam svih 5 godina sarađivao na visoko profesionalnom nivou, pored našeg dugogodišnjeg privatnog prijateljstva", stoji u saopštenju.\nIvančić je zadovoljan svojim radom kao selektor i veruje da će se dobri rezultati nastaviti.\n"Kao selektor postigao sam sve što se od mene očekivalo, plasirali smo se na oba velika takmičenja (UEFA futsal EURO 2018 i FIFA futsal SP 2021), a na dobrom smo putu da se kroz baraž plasiramo i na sledeće Evropsko prvenstvo u Holandiji 2022. Učestvovao sam u formiranju mlade futsal reprezentacije koja predstavlja svetlu budućnost našeg sporta. Siguran da će moji naslednici u stručnom štabu "A" reprezentacije učiniti sve da nastave istim, uspešnim putem", istakao je on.\nIvančić je na kraju naglasio da će uvek biti na raspolaganju, ukoliko njegova pomoć bude potrebna.


Rukovodstvo SDP-a u Prijepolju o važnim pitanjima - Radio Televizija Novi Pazar\nNovember 22, 2021 November 22, 2021 Senada Kalic\t401 Views\nU Prijepolju je održan sastanak rukovodstva Sandžačke demokratske partije sa rukovodstvom opštinskog odbora te stranke. Predsednik SDP-a Nihad Hasanović, član predsedništva Mirsad Jusufović i predsednik Foruma mladih SDP-a Tarik Rupić sa predstavncima stranke u Prijepolju razgovarali su o realizaciji brojnih značajnih projekata koji bi trebali da budu predviđeni i budžetom te opštine, ali i o pripremama za predstojeće parlamentarne, predsedničke i izbore za nacionalne savete na kojima će SDP imati svoju listu.\nOpštinski odbor SDP-a u Prijepolju jedan je od većih i bolje organizovanih. Broji 41 mesni odbor. Trenutne aktivnosti u toj opštini vezane su za izradu budžeta. Prema rečima predsednika OO SDP Prijepoje Esada Hodžića u toj opštini poljoprivreda je doživela ekspanziju koju bi opštinska uprava sa budžetom morala da isprati.\nIstovremeno, moraju se pratiti i infratstukrurne potrebe u gradskim naseljima, objašnjava Hodžić, prvenstveno izgradnja novih saobraćajnica i održavanje postojećih.\nU toku je projektovanje brojnih, značajnih projekata kakvi su pristupna saobraćajnica novom mostu, obala utvrda u Zulugu i Brodarevu, te sistem za prečišćavanje otpadnih voda sa fabrikom u naselju Zalug.\n”Sve su to projekti koji su u toku a koji će sledeće godine morati da se planiraju kako bi i opština Prijepolje uzela učešće, zajedno sa državom i nadležnim ministarstvima i fondovima. U pitanju je veoma obiman posao, a mi smo već mesec dana pre donošenja budžeta i održavanja Skupštine preduzeli aktivnosti kako u samom odboru tako i u mesnim odborima. Želimo da budžet bude slika onog što će stvarno biti urađeno i što će da omogući razvoj opštini Prijepolje” kazao je Hodžić.\nU OO SDP Prijepolje aktivno rade i na pripremama za predstojeće izbore.\n”To su predsednički i parlamentarni izbori, takođe u sledećoj godini imamo izbore za nacionalne savete na kojima će SDP, odlukom predsedništva stranke, aktivno uzeti učešće i ulogu i da stane iza članova koji se budu birali, što će reći da će Sandžačka demokratska partija imati i svoju listu na tim izborima” kazao je Hodžić.\nNaredne godine predstoje izbori i u mesnim zajednicama, i prema Hodžićevim rečima svi ti izbori su bitni za život svih građana opštine Prijepolje, ne samo Bošnjaka.\nU skladu sa tim u SDP-u se već sada vrše ozbiljne pripreme, naglasio je, nakon sastanka sa rukovodstvom stranke, predsednik OO SDP Prijepolje Esad Hodžić.\n← Izložba Harisa Jusovića u Dugi\nČukarički – Novi Pazar 1:1 →


Crnogorski tužilac traži od Rusije da sasluša Šišmakova\nSlika Eduarda Širokova, odnosno Šišmakova, na Interpolovoj potjernici\nCrnogorsko Specijalno tužilaštvo će tražiti od predstavnika Rusije da prisustvuju saslušanju njihovog državljanina Eduarda Šišmakova, označenog za glavnog organizatora grupe koja je navodno na izborni dan pripremala teroristički napad u Crnoj Gori, piše danas podgorička štampa, javlja Beta.\nRusko tužilaštvo juče je saopštilo da razmatra mogućnost da pomogne Podgorici u istrazi pokušaja državnog udara.\nKomentarišući ovu informaciju, crnogorski ministar pravde Zoran Pažin je ocijenio da je "dobra vijest" ukoliko postoji spremnost državnih organa Rusije da pomognu u istrazi o događajima u Crnoj Gori od 16. oktobra 2016. godine.\n"Ako Rusija to prihvati, bio bi to pravi pokazatelj da zaista ima namjeru da doprinese istrazi o pokušaju terorizma u Crnoj Gori, koja vodi do njenih državljana i pripadnika obavještajnih službi", kazao je podgoričkim "Dnevnim novinama" Pažin, koji je i potpredsjednik vlade.\nPrema njegovim riječima, Rusija do sada nije pokazivala takvu namjeru ni na koji način, iako je Specijalno državno tužilaštvo takav zahtjev ranije uputilo.\nPažin je podsjetio da je crnogorski specijalni tužilac Milivoje Katnić ranije od ruskih istražnih organa tražio da prihvate da se njihovi državljani Vladimir Popov i Eduard Širokov, odnosno Šišmakov, saslušaju o svim relevantnim pravnim okolnostima, i to u prisustvu Katnića i njegovih saradnika.\nSpecijalni tužilac je nedavno saopštio da su u pokušaj terorizma na izborni dan umiješani ruski, državni, organi "na određednim nivoima" i u tom kontekstu pomenuo pripadnika ruske vojne obavještajne službe Eduarda Šišmakova, koga je označio kao organizatora grupe koja je planirala nasilan upad u Skupštinu i hapšenje tadašnjeg premijera Mila Đukanovića.\nKatnićevo tužilaštvo nedavno je utvrdilo da je Šišmakov nekoliko mjeseci prije pokušaja državnog udara u Crnoj Gori, prošlog oktobra, dobio ruski pasoš sa lažnim prezimenom Širokov.\nSpecijalno državno tužilaštvo sada priprema raspisivanje nove potjernice za ruskim državljaninom, ali pod njegivim pravim imenom – Eduard Šišmakov i od ruskog tužilaštva će tražiti da saslušaju tog pripadnika ruske vojne obavještajne službe, pišu današnje "Vijesti", pozivajući se na izvore iz Tužilaštva.\nOvaj izvor je podgoričkom listu kazao da će specijalni tužioci tražiti od kolega iz Rusije da prisustvuju saslušanju Šišmakova.\nSlavlje u Minneapolisu nakon presude Chauvinu


U 2015. poverenik imao 2.500 predmeta\nPoverenik za informacije od javnog značaja i zaštitu podataka o ličnosti Rodoljub Šabić izjavio je danas da je prošle godine ta institucija imala 2.500 predmeta, od kojih su većinu inicirali gradjani, što ukazuje da je počela da se budi svest o potrebi da zaštite svoja prava.\nOn je na konferenciji za novinare povodom Dana zaštite podataka o ličnosti, 28. januara, rekao da je broj prijava značajno povećan od 2009. godine, kada ih je bilo 83.\n„Počela se buditi svest ljudi o pravu zaštite podataka i potrebi da ga štite i angažuju državni organ, i to je bez sumnje dobro“, rekao je Šabić.\nOn je ocenio i da je Srbija u ozbiljnom zaostatku što se tiče normativnog okvira i dodao da je Zakon o zaštiti podataka o ličnosti načelno dobar i da predstavlja prvi korak u uredjenju te oblasti, ali da ima puno nedostataka.\nŠabić je naglasio da je potrebno što pre doneti novi zakon o zaštiti podataka ličnosti i da se taj zakon već dugo priprema. Podsetio je da je ta služba pripremila model zakona o zaštiti podataka o ličnosti, ali da nacrt koji je predstavljen javnosti nema dodirnih tačaka s njihovim predlogom.\nOn je ocenio i da Srbija ima i formalnu obavezu da uskladjuje pravni sistem sa standardima koji važe u EU i podsetio da je i u Akcionom planu za Poglavlje 23 u pregovorima sa EU i predvidjeno da će novi zakon biti donet do kraja 2015. godine.\n„Potrebno je i uspostavljanje institucija i menjanje mentaliteta „, rekao je on.\nŠabić je ukazao i da još nema Akcionog plana za sprovodjenje strategije u cilju unapredjenja zaštite podataka.\n„Neophodno je da država ima strateški pristup u rešavanju problema“, rekao je Šabić i dodao da je potreban ozbiljan napor cele države.\nKako je dodao, poverenik treba da reaguje samo u nekim situacijama, a ne da štiti ceo sistem i da je obaveza organa vlasti da primenjuju propise.\nAmbasador Norveške u Republici Srbiji Arne Sanes Bjornstad rekao je da je ta zemlja zadovoljna saradnjom s poverenikom i da je njihov cilj da pomažu primenu zakona i razvoj strukturnih kapaciteta.\nKonvencija o zaštiti lica u odnosu na automatsku obradu ličnih podataka, prvi dokument koji na evropskom nivou uredjuje obaveze država u odnosu na zaštitu podataka o ličnosti, otvoren je za potpisivanje 28. januara 1981. godine, zbog čega se ovaj Dan obeležava u svim državama članicama Saveta Evrope, a Savet Evrope i Evropska komisija obeležavaju ga zajednički kao Dan zaštite podataka o ličnosti. U Srbiji ovaj dan se obeležava u cilju podizanja svesti javnosti o značaju zaštite podataka o ličnosti i unapredjenja primene principa zaštite podataka, kao i ukazivanja svim rukovaocima podataka, a pre svega organima javne vlasti, na zakonske obaveze i odgovornost za kršenje prava.


Potpredsjedniku Vlade Crne Gore dr Dritanu Abazoviću, povodom stupanja na tu dužnost i formiranja nove Vlade, danas su čestitku uputili Žozef Borel Fonteljes, visoki predstavnik Evropske unije i potpredsjednik Evropske komisije i Oliver Varhelji, evropski komesar za susjedsku politiku i proširenje. Oni su pozdravili posvećenost nove Vlade strateškom cilju pristupanja Evropskoj uniji i naveli da su ubijeđeni da će potpredsjednik Abazović u tom procesu imati važnu ulogu...\nVlada je u skladu sa zakonom, nadležna za proces imenovanja i postavljenja visoko-rukovodnog kadra u organima državne uprave, kao i u većini drugih institucija javnog sektora. Sa tim u vezi, ističem da će svako imenovanje i postavljenje u institucijama javnog sektora, za koja je nadležna Vlada, biti sprovedeno u skladu sa načelom kompetentnosti kandidata. To je programski definisan cilj ove Vlade od kojeg nećemo odstupiti. Ovo znači da ćemo osigurati da se na ključnim pozicijama, u javnom sektoru, bira kvalitetan kadar, uz poštovanje svih zakonskih rješenja...\nPotpredsjednik Abazović i ambasador Neđeši razgovarali su o unaprijeđivanju bilateralne saradnje između dvije zemlje.VAmbasador Neđeši prenio je čestitku ministra unutrašnjih poslova dr Sandora Pintera upućenu potpredsjedniku Vlade Crne Gore zbog stupanja na tu dužnost. Potpredsjednik Abazović je naveo da ga raduje snažna podrška međunarodne zajednice, jer je to dokaz da Crna Gora ide pravim putem...\nPredlog dnevnog reda za šestu sjednicu Vlade Crne Gore\nPredlog dnevnog reda za šestu sjednicu Vlade Crne Gore koja je zakazana za četvrtak, 14. januar 2021. godine, u 11.00 sati, možete preuzeti ovdje.\nPredsjednik Vlade Crne Gore, prof. dr Zdravko Krivokapić razgovarao je danas u svom kabinetu sa stalnom predstavnicom UNDP-a u Crnoj Gori, Danielom Gašparikovom. Premijer Krivokapić kazao je da je podrška UNDP-a vrlo značajna za Crnu Goru. Krivokapić je upoznao Gašparikovu sa svim izazovima sa kojim se suočava Vlada Crne Gore. Sagovornici su se saglasili da će zajedno raditi na pronalaženju najboljih rješenja, posebno u onim oblastima u kojim je UNDP aktivan...\nPremijer Krivokapić i gospodin Neđeši dogovorili su da dvije zemlje unaprijede saradnju u mnogim oblastima, prije svega u zdravstvu i obrazovanju, u okviru kojih će biti potpisana i dva bilateralna sporazuma. Ambasador Neđeši kazao je da je siguran da će Vlada na čelu sa premijerom Krivokapićem raditi u interesu građana i države. Istakao je da su odnosi između Mađarske i Crne Gore iskreni i prijateljski i da će ta zemlja pružiti punu podršku CG na putu ka EU...\nKrivokapić uputio izraze saučešća indonežanskim vlastima i porodicama stradalih u avionskoj nesreći\n“Crna Gora je sa žaljenjem primila vijest o tragičnoj avionskoj nesreći koja je zadesila vašu zemlju i odnijela veliki broj života. Porodicama nastradalih, predsjedniku Vidodu, indonežanskim vlastima i narodu u ime naroda Crne Gore i svoje lično ime, upućujem izraze dubokog saučešća.”


Srbija prva u Evropi potpisala memorandum sa UAE o vakcinaciji\nAmbasador Srbije u Ujedinjenim Arapskim Emiratima Stanimir Vukićević rekao je za portal Naš BIRO da se Emirati polako otvaraju za dolazak, kako turista iz Srbije, tako i biznismena koji bi prisustvovali važnim sajmovima i međunarodnim konferencijama.\nVukčević je istakao je važno da je u Srbiji veliki odziv za vakcinaciju, jer će ona biti jedan od osnovnih uslova za posete međunarodnim skupovima.\n- Početkom 2020. kada je počela pandemija korona virusa, zamrznute su sve aktivnosti, ne samo između Emirata i Srbije, već i celog sveta. Ove godine smo počeli gde smo i stali, ponovo je zastava Srbije obojila zgradu Burdž Khalifu, na radost svih naših građana i uz odličan medijski odjek. Mada, veće zadovoljstvo i uspeh je što smo potpisali ove godine u maju mesecu memoradum o razumevanju, o međusobnom priznavanju potvrda o vakcinaciji. To je našto što čini da naša saradnja čini da naša saradnja bude što bolja i uspešnija - kaže Vukčević i dodaje:\n- Šta ona zapravo znači? Praktični značaj namenjen je građanima Srbije i Emirata, koji se mogu osećati slobodnije jer mogu da uđu u Emirate ako pokažu potvrdu koje izdala nadležna ustanova Republike Srbije.\nBiznis ljudi će imati priliku da prisustvuju sajmovima, međunarodnim konferencijama da prate sve događaje i manifestacije od interesa i stvara se prilika da naša saradnja doprinese i stvaranju nove dimenzije. Turisti bez problema mogu dolaziti i provoditi kvalitetno dane odmora - objašnjava srpski ambassador.\nOn je istako da je ponosan jer je Srbija jedna od vodećih zemalja u vakcinaciji\n- Želeo bi da pomenem i to da će potvrde o vakcinaciji biti verovatno u perspektivi od osnovnih uslova da neko može prisustvovati na skupovima. Zato nije zgoreg da smo mi kao zemlja poodmakli u vakcinaciji. Drugi značaj koji ovaj memorandum ima jeste priznanje da je da Srbija mnogo toga učinila u procesu vakcinacije. Mi smo jedna od vodećih zemalja u Evropi koja je to učinila, mi smo prva zemlja Evrope koja je potpisala ovakav sporazum o međusobnom razumevanju.\nTakođe, i priznanje za solidarnost koju pokazuje prema zemljama koje nemaju vakcine i spremna je da udeli vakcine iz svog kontigenta. Konačno, to je i priznanje Srbije kao partnera na duge staze koja se odlikuje u međusobnim razumevanjem, poverenjem i zajedničkim interesom - izjavio je ambasador Stanimir Vukićević ambasador Srbije.\nPovezane teme: Ambasada UAE u Srbiji Srbija vakcinacija memorandum ambasador Stanimir Vukićević


Auto prevoznici u putničkom saobraćaju upozoreni da od ponedeljka ne mogu bez kosovske licence | KoSSev\nAuto prevoznici u putničkom saobraćaju upozoreni da od ponedeljka ne mogu bez kosovske licence\nČetvrtak 07. septembar 2017, 14:50\nGranična policija Kosova na prelazima Jarinje i Brnjak, od juče je počela da upozorava kompanije koje se bave prevozom putnika, da od ponedeljka naredne nedelje, ukoliko ne budu imale licencu kosovskog ministarstva za transport i telekomunikacije, neće moći da uđu ni izađu sa Kosova, saznaje KoSSev iz dva izvora bliska graničnoj policiji Kosova. Isti izvori su potvrdili da nijedna kompanija sa Severa koja se bavi prevozom putnika, za sada nema licencu od navedenog ministarstva, odnosno kompletne dozvole koje podrazumevaju i licencu za prevoz kao i odobreni red vožnje iz Prištine.\nDa su vozačima ovih kompanija počela da stižu upozorenja na Jarinju i Brnjaku potvrdio nam je i vlasnik jedne od najpoznatijih srpskih transportnih kompanija na Severu, "Džo travel" - Goran Antić.\nU kosovskom ministarstvu za transport do objavljivanja vesti nismo uspeli da dobijemo potvrdu i detalje ovog upozorenja. Na više brojeva Odeljenja za pružanje informacija ministarstva nisu se javljali na telefon, dok se na jedan od poziva javila predstavnica za pružanje javnih informacija, zatraživši da govorimo na albanskom, ne ni na srpskom, ni na engleskom na kojima smo joj se obratili, a nakon čega je prekinula vezu.\nAntić takođe potvrđuje da ni njegova kompanija, kao ni ostale, nemaju ovu licencu, te da je Kolašin prevoz jedini koji ima dozvolu iz Prištine, ali da sa druge strane, nema potvrđene redove vožnje.\n"Proces registracije je takođe obiman, zahteva obimnu dokumentaciju i traži, osim same licence za prevoz, i odobreni red vožnje. Naše linije za Beograd uopšte i ne postoje u tom kosovskom sistemu vožnje," navodi Antić za KoSSev.\nPo njegovim rečima, srpske kompanije sa Severa će protestovati i pokušati da na taj način do daljnjeg nastave sa dosadašnjim radom.\nSaobraćaj između severnog Kosova i Beograda je godinama unazad veoma gust. Oko 17 linija više prevoznika dnevno saobraća na ovoj relaciji.